text:
Salud mental y adiccion ta e gran parti di ausencia den e programa di salud na Aruba.
Na mundo ta existi 10 motibo fundamental di descapacidad. Di e 10 motibonan aki cuater ta pertenece na salud mental y adiccion: 1. Depresion/ansiedad, 2. Schizofrenia, 3. Adiccion y 4. Trastorno obsesivo compulsivo.
Salud mental ta e parti integral di salud, locual ta haci cu sin salud mental no tin salud. Ta determina salud mental door di e factornan socio economico.
Factornan socio economico
Ta calcula cu 20 porciento di mucha rond di mundo tin problema y/of trastorno mental. Pa aña tin mas cu 800.000 hende ta comete suicidio. Suicidio ta na di dos lugar di causa di morto bou di e personanan entre 15 pa 29 aña. Investigacionnan haci door di Organisacion Mundial di Salud (OMS) ta mustra cu pa cada adulto cu ta comete suicidio tin mas cu 20 persona cu ta purba comete suicidio y cu no ta busca ayudo of no a haya e yudansa necesario. Trastorno mental ta aumenta e riesgo pa sufri malesa manera HIV, malesanan cardiovascular, diabetes y otro.
Salud mental y adiccion
E siguiente informacionnan ta pa reflexiona riba e situacion actual di salud mental y e adiccionan rond mundo y tambe na Aruba cu tampoco ta scapa di nan. E ultimo 8 añanan salud mental y adiccion na Aruba a deplora (bay hopi atras) y a cay atras cu e desaroyonan mundialmente riba dicho tereno. Alabes e pashentnan y nan famia no tin confiansa mas den e cuido y servicionnan cu ta brinda riba e tereno di cuido mental y adiccion. Na aña 1987 PAAZ (Psychiatrische Algemeen Afdeling Ziekenhuis) a habri su porta pa brinda un mihor servicio na cuido mental. Den trinta (30) aña no a bin cambio den e cantidad di cama na PAAZ, siendo cu nos poblacion a redobla den e ultimo 30 añanan. Alabes nos pais ta consisti di un poblacion multi-cultural di cual e inmigrantenan tambe ta bin cu nan problemanan mental, cu merece nos atencion. Consecuencia di esaki ta cu e instituto y departamentonan concerni riba e tereno di cuido mental y adiccion, no por cu e demanda. Actualmente cuido a bira solamente na duna medicamento en bes di tene combersacion cu e pashent, pa analisa su problema y bin cu un diagnostico pa asina bin cu un plan di cuido. Y ainda e pashentnan mester warda varios luna pa haya cita cu un specialista (psikiatra).
Responsabilidad di gobierno
Na Aruba e situacion di salud mental y drogadiccion ta e problemanan crucial. Mester tene na cuenta cu esaki ta e parti cu e gobierno actual a lubida riba dje den e ultimo 8 añanan. E no ta aparece den e programanan di salud, siendo cu Gobierno ta e maximo responsabel pa bin cu solucion pa e problemanan aki.
Manera a ser bisa den e ultimo reunion di funcionario di OMS:”Un pais cu no ta purba di soluciona e problemanan di salud mental y adiccion bou di su pueblo, nunca lo por sali di e subdesaroyo cu consecuencia cu lo sigui genera sufrimento y pobresa den hopi famia.”
(E ta sigui)


c: text/html

text:
Oranjestad-Ta parce cu e gobierno actual ta sintiendo cu e rosea cayente di pueblo ta yegando cada bes mas y mas cerca. E motibo cu mi ta señala esaki, ta basa riba e forma di proceder di gobierno cu ta mustra di tin tur ingrediente di “damage control”.
Na prome lugar ta obvio cu a duna e prensa comprometi e ordo pa dera e pueblo bou di un gran cantidad di publicacion, na unda ta alaba e supuesto trabou “magnifico” cu e ministernan ta ehecutando actualmente. No ban lubida tampoco e plan fracasa di reparti “stickers”, na unda kier a desvia atencion despues cu Mike E. a firma e protocol cu Hulanda, y na unda a haci entrega di nos orguyo nacional, nos autonomia y nos Status Aparte.
E realidad ta completamente otro. Pueblo ta fada y cansa di tur e promesanan fofo y tambe di e corupcionnan masal cu ta tumando lugar den dia cla. Mi a señala caba e actuacion di Benny S. y Paul C. pa cu otorgamento di permiso. Tambe a relata e rol di Mike de M. y e supuesto “vakminister” Angel B.
Esun cu ta keda mantene e puesto di “clown” den e gabinete ta Alex S. Ta increibel con e ta kere di cuestiona e inteligencia di e pueblo aki cu ponencianan increiblemente infantil. Permitimi duna un paar di ehempel.
E minister kier laga nos comprende cu e extra medidanan cu gobierno ta tuma den e area di salubridad, ta necesario pa salvaguardia e cuido medico na Aruba.
Segun e minister e medidanan lo wordo introduci “suavemente” y nan no lo ta hopi. Igualmente e minister ta demostra di no tin un idea kiko ta come y bebe pa locual ta e expectativa di nos pueblo pa loke ta e cuido medico cu ta wordo brinda actualmente na Aruba. Ta wordo priminti un cuido di 5 strea, y e pueblo ta pagando pa un cuido di 5 strea, pero ta recibiendo un trato inferior. E minister no a caba di indigna pueblo suficiente, pasobra awor aki kier bay frega bou nan nanishi cuanto placa ta wordo gasta door di e pueblo malagradecido.
Nos por a tuma nota di diferente reportahenan cu ultimamente a tuma lugar riba tereno di deporte, y ken ta esun cu a duna acto di presencia, no esun di deporte pero su compinchinan den gobierno Mike E., Paul C. y hasta Dowers. Alex S. no sa nada di deporte y su falta di interes pa promove deporte na Aruba ta mas cu cla.
E minister a mustra den e dos aña cu e ta na mando di no tin atencion en absoluto pa deporte, apesar cu e mester ta na altura cu deporte ta un di e formanan mas exitoso pa reduci e gastonan medico door di prevencion di entre otro obesidad.
E menosprecio pa e pueblo Arubano a yega sin embargo su toppunt cu e declaracion cu a sali publica encuanto nombracion di un di tres director na hospital. E minister ta declara cu: “no tin candidato local cu a pasa ni e di prome seleccion basa riba e rekisitonan di e “profiel” pa un director pa Dr. Horacio E. Oduber Hospital. Lamentablemente e personanan local cu tin e caracteristicanan describi den e profile, no a solicita pa e funcion”. Alex S. ta expresa cu “e ta lamenta e resultado aki, pasobra e ta di opinion cu mester tin personanan local cu tin e capacidadnan rekeri pa ta un bon gerente di hospital.
Aruba tin alrededor di 60 aña ta mandando su yiunan di tera afo, pa sigui estudionan avansa den exterior. Ta sumamente straño cu den e sesenta aña no tin ningun Arubiano capas pa ehecuta e funcion menciona, of ta igualmente straño cu ningun Arubiano a solicita pa e funcion aki. KIKO TA FOUT ANTO. Nos hendenan no ta sirbi, of nan tin temor di wordo lastra door di politico y/of gobernantenan intransigente y anti-Arubiano.
By the way, kende den parlamento a bay controla cuanto tempo e minister di salubridad ta dedica na cumpli cu su funcion como minister. E minister, despues di a acepta e funcion di minister y asina retira voluntariamente di su trabou como specialista medico, a cuminsa eherce su trabou como specialista atrobe supuestamente parcialmente. Tin indicacion sinembargo cu e lo ta dedica bastante tempo na hospital, y si esey ta e caso anto lo e informacion aki ta duna mas peso na e caso cu reduccion di gastonan di gobierno ta posibel si reduci e ministernan atrobe pa siete, pasobra awor aki ta toch 8.5 minister ta den funcion completo

robotstxt: allowed

filter: keep


text:
ORANJESTAD – En conexion cu e dia Internacional di e Proclamacion di e Derechonan di Mucha di Nacionnan Uni, Pasa Pret cu Rotaract a tene e aña aki su di shete edicion cu e tema “#issafact Dance Challenge”. Top finalistanan hunto cu nan famia a wordo invita na “The Movies Drive-in theater” pa pasa un rato ameno.
Evento a resulta exitoso!
Pa e edicion di Pasa Pret cu Rotaract e aña aki y considerando e situacion mundial esta COVID-19, e aña aki nos proyecto mester a inova di tal manera cu nos por ta accesibel na tur mucha na Aruba y cu esaki den mente nos a hasi un competencia virtual via social media. Tur participante a wordo pidi pa traha un “dance video” creativo expresando nan mes cu nos
jingle #issafact.
E projecto a culmina cu un Movie Night na Drive-in diasabra ultimo 21 di November. Despues cu a sera e contest online tur mucha cu a manda video a wordo invita hunto cu nan famia pa bin pasa un rato ameno cu popcorn y refresco cortesia di Rotaract. Na banda di esaki nos a percura pa tin un prijs special pa tur famia cu kier a toch bin wak e pelicula di The Croods hunto cu nos.
Na final di e anochi premio nan a ser duna na e top 5 finalistanan. Resultado ta lo siguiente: 1. Skyler M. (1144punto), 2. Monica O. (1142punto), 3. Isabella R., Alyna H. y Eva v C. (427punto), 4. Lyon K., Lyann K. y Samantha G. (231punto), 5. Adeliza H. (218punto)
Rotaract semper a pone infasis na nos muchanan di Aruba. Specialmente durante e temporada dificil aki, cual a resulta di ta hopi duro pa diferente famia na Aruba.
Lamentablemente e intensidad di e virus aki no solamente a impacta e aspecto financiero pero tambe mental y emocional. Pa es motibo e ta di suma importancia pa duna sosten na nos hobennan cu ta nos futuro.
Evento aki no lo por ta posibel sin nos sponsors: CIBC First Caribbean International Bank, Ennia, The Movies at Drive-in, Kok Optica NV, Amsterdam Manor Beach Resort, Grant Thornton Aruba, De Wit & Van Dorp, DC Tax Solutions y Oduber Agencies. Tambe danki na nos colaborador nan: Kids & Youth in Action, Jair Versprey, Rygel Isabella y Aerial Eyez.
Pa finalisa, nos di Rotaract Club of Aruba kier a duna un palabra di gradicimento na tur e miembronan di e commision pa a organisa e evento aki: Charelle Felix, Giancarla Lobbrecht, Shawn Lopez, Roslaine Everon, Kiara van Trikt, Sunny Dodia, Alex Cen, Ivy Lacle, Gianina de Freytas, Stephanie Buckley y e resto di miembronan di Rotaract cu a yuda nos pa e evento aki
ta uno memorabel. Nos ta entusiasma caba pa siguiente aña pa asina contribui un biaha mas na nos comunidad.
Por sigui e trabounan cu Rotaract ta haci via Facebook: Rotaract Club of Aruba y via Instagram: @rotaractaruba. Pa mas informacion di nos club por bishita www.rotaractaruba.com


text:
Ya restorantnan ta preparando pa e di tres edishon di Bonaire Culinair. Dia 23 di sèptèmber e evento di 15 dia aki ta ranka sali pa finalisá dia 7 di òktober. Bonaire Culinair ta e oportunidat úniko pa deskubrí e variedat di restorant riba nos isla den un solo evento. Nobo e biaha aki ta e asina yamá “lunch rooms” i “food trucks”.
Restorantnan ku ta partisipá, “lunch rooms” i “food truck” a krea un menu ku preis fiho. Restorantnan ta ofresé un sena di 3 parti pa $33. “Lunch rooms” ta ofresé un menu di lunch pa $22 i e “food truck” ta ofresé un spesial di $11. Bonaire Culinair ta un oportunidat estupendo pa gosa di eksperensianan úniko ku platonan di establesimentunan rònt Boneiru.
Eric Gietman, propietario di Cadushy Distillery alabes Presidente di e komishon kulinario di BONHATA ta bisa: “Bonaire Culinair ta ofresé restorantnan e oportunidat pa nan mustra kiko nan tin pa ofresé n’e kliente i di forma aksesibel. Boneiru tin asina tantu i eta riba kaminda pa bira e Kapital Kulinario. Esaki ta nifiká ku bishitantenan awor lo bini isla di Boneiru no solamente pa relahá i gosa di deporte akuatiko, pero tambe nan ta skohe Boneiru pa su diversidat kulinario i kalidat haltu. Awor mi por asta anunsiá ku gran entusiasmo ku “lunch rooms” i “food trucks” tambe ta partisipá pa un representashon mas kompleto di e mundu kulinario di Boneiru.”
Promové
Bonaire Culinar ta un evento pa promové bon kuminda i bebida di nos isla. Despues di un tremendo eksito den mei último tur hende ta kla pa e siguiente evento. Durante di e evento, ta posibel pa skèn kodigo-QR pa asina tin e chèns pa gana un variedat di premio manera e ròm Rincon, un sena pa dos i muchu mas.
Despues di e último edishonnan di Bonaire Culinair den novèmber 2020 i mei 2021, nos no por warda pa ranka sali ku e evento dia 23 di sèptèmber i hasi di esaki tambe un eksito rotundo. Bonaire Culinair ta un inisiativa di BONHATA, apoyá pa the Bonaire Restaurant Association (BRA) i Tourism Corporation Bonaire (TCB), ku The Cadushy Distillery komo motor.
Pa mas informashon i restorantnan partisipante bishitá www.bonaire-culinair.com òf subi e pagina di Facebook ‘BonaireCulinairEvent’ òf Instagram@bonaireculinair. Por fabor hasi bo reservashon adelantá, paso kuponan ta limitá.


text:
WILLEMSTAD- 19 di ougùstùs 2018 – Minister di Desaroyo Ekonómiko, Dr. Steven Martina huntu ku Ofisina di Turismo di Kòrsou (CTB) tin e plaser di anunsiá un buelo charter nònstòp for di Trinidad pa e North Sea Jazz Festival (CNSJF) benidero.
Ku anunsio di e buelo charter aki, mas pasahero for di Trinidad tin e posibilidat pa bin disfrutá di nos CNSJF. E buelo lo yega Kòrsou for di Port of Spain, Trinidad riba djaweps 30 di ougùstùs i lo regresá Trinidad djadumingu 2 di sèptèmber 2018. E buelo lo ser operá ku un Boeing 737 di Avior Airlines ku un kapasidat di 140 stul.
E buelo charter aki ta un resultado di e mishon komersial pa Trinidad kual resientemente a tuma lugá bou di guia di Minister Martina. Durante di e bishita na Trinidad e demanda pa asistí na e North Sea Jazz Festival di e aña aki a keda ekspresá. Dor di kapasidat limitá di stul riba e ruta aki Minister Martina huntu ku CTB a regla un buelo charter pa hasi posibel ku bishitantenan for di Trinidad por asistí na e festival.


text:
Natacion a continua diasabra anochi
Aruba tabata tin dos atleta compitiendo den Final
E deporte di natacion a continua diasabra anochi, caminda nos di Aruba tabata tin un biaha mas dos atleta compitiendo. Jordy Groters a competi den 100m pecho, cu e ta termina cu un tempo di 1:04.97 cu ta pone den e posicion number 6 den e final B.
Di otro banda Patrick Groters a competi den e final di 200m combina. Mester bisa cu den e prome 150m, Groters tabata tin e careda full domina na di prome lugar. Pero cansancio a hunga un rol den e ultimo 50m, caminda t’e cu 4 atleta ta pasa su dilanti y ta termina na di 5 lugar cu un tempo di 2:04.13.
Manjan un biaha mas Aruba ta mira accion den natacion. Patrick, Anahi como tambe Jordy lo ta den e Piscina Olimpico.


text:
Mihó hende pober ku ningun hende no por mustra dede riba dje, ku hende bobo ku ta trose bèrdatUn felis siman ,Dios bendishona bo.
Salm 118:24-25
Awe t’e dia ku SEÑOR a traha, ban kanta di alegria i hasi fiesta! O SEÑOR, duna nos salbashon, o SEÑOR, duna prosperidat. Un dia bendishona pabo
Lukas 6:20-23
Anto Hesus a fiha su bista riba su disipelnan i bisa: ‘Felis boso ku ta pober; reino di Dios ta pa boso. Felis boso ku tin hamber awor akí; boso barika lo ta yená. Felis boso ku ta yora awor
Yere 31:35
SEÑOR a destiná solo pa duna klaridat den dia i pa duna klaridat anochi El a pone luna i streanan. SEÑOR ta lanta laman, di manera ku su olanan ta sulfurá; SEÑOR soberano, asina E yama. T’E ta deklará: Un


text:
Venezuela ke stòp ku violensia, armanan ta ser destruí públikamente.
Polis venezolano a destrui kasi 2000 arma riba un plasa na Caracas. A usa zag i mashin di sleip pa desarmá e skopèt i pistolnan. Segun e minister di asuntunan intèrno di Venezuela, Reverol, e akshon ta parti di un kampaña pa desarmá venezolanonan i trese pas. Pa algun tempu kaba siudadanonan por a entregá arma a kambio di aparato elektróniko òf material di konstrukshon. Venezuela ta den gara di un ola di violensia grandi. E último añanan esaki a krese pa motibu di e krisis ekonómiko pisá di e pais. Awendia Venezuela ta un di e paisnan mas peligroso den Latino Amérika. Bandanan ta haña mas i mas material pisá den nan poder, hopi biaha pa via di polisnan korupto. Regularmente ta hòrta arma di outoridatnan tambe. Segun Reverol, entretantu gobièrnu a desaroyá un teknologia nobo di laser, ku por lokalisá armanan hòrtá.


text:
Sibernétiko
Entrante aprel 2021 KPCN a lansa un tim sibernétiko spesial ku komo meta pa duna bon sosten e añanan benidero riba tereno di krímen sibernétiko. Pa haña e malechornan tin ora ta resultá di ta difísil pa motibu di posibilidatnan digital mundialmente pa ku e tipo di atakenan aki. Pero sí e tim aki por duna sosten na dunadó di keho i negoshinan den e proseso pa minimalisá desbentaha. E tim sibernétiko di Kuerpo Polisial Hulanda Karibense ta úniko den e parti Karibense di Reino i di forma aktivo ta buska kolaborashon ku otro kuerpo, organisashon i partner ku por sostené nos den esaki.


text:
ORANJESTAD – Recientemente TSA di Merca a ordena tur aerolinea cu ta bula pa Merca, pa implementa Medidanan di Seguridad Revisa riba tur pasahero cu ta biaha for di tur destinacion pa Merca.
Aruba Airport Authority N.V. (AAA), operador di Aeropuerto Internacional Reina Beatrix, ya tabata trahando cu e aerolineanan partner y otro stakeholdernan den e proceso y a haci e cambionan necesario pa cumpli cu e rekesitonan nobo.
Desde 19 di Juli, 2017 un lista nobo di Articulonan Prohibi / lista di Exempcion lo wordo implementa y biaheronan biahando for di Aruba pa Merca lo wordo someti na control/screening adicional di articulonan electronico personal, e asina yama “Personal Electronic Devices” (PED’s).
Aunke cu AAA y e aerolineanan a haci tur e areglonan necesario pa e rekesitonan nobo aki por cana mas suave y facil posibel pa e biahero, pasaheronan biahando pa Merca toch lo por experencia retraso den e proceso como consequencia di e rekesitonan nobo. Pa por yuda den caso di retraso, AAA ta encurasha tur pasahero biahando pa Merca pa percura pa ta na aeropuerto 3 ora prome cu nan orario di salida.
Pasaheronan cu ta biahando pa Merca cu tin preocupacion tocante e transportacion di nan articulo electronico personal por tuma contacto cu nan aerolinea cu nan lo biaha cu ne pa mas detayes.


text:
25 di aprel
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
25 di aprel ta e di 115 dia di aña (116 den un schrikkeljaar) riba e kalènder gregoriano. Ta resta 250 dia pa sera e aña.
A sosodé[editá | editá fuente]
- 1975 - Na Aruba, Boneiru, Kòrsou i di Islariba, islanan konstituyente di Antias Hulandes, a tene elekshonnan pa Konseho Insular.
- 1979 - Na Aruba, Boneiru, Kòrsou i di Islariba, islanan konstituyente di Antias Hulandes, a tene elekshonnan pa Konseho Insular. En general partidonan grandi a pèrdè asiento na fabor di partidonan chikitu ku resien a subi arena polítiko.
- 1990 - Na Managua ta huramentá Violeta Barrios de Chamorro komo presidente di Nicaragua.
A nase[editá | editá fuente]
- 1940 - Al Pacino, aktor merikano
- 1947 - Johan Cruijff (f. 2016), futbolista i trainer di futbol hulandes


text:
SEROE COLORADO – Diadomingo pa 10.35 central di polis ta wordo notifica di un acidente basta grave den Colorado.Na yegada di patruya ta pidi pa un ambulance y materialwagen cu maximo urgencia mirando cu den un di autonan tin 3 persona cu no ta duna señal di bida y cu tin 4 persona mas gravemente herida.Diferente Ambulance a yega na e sitio y transporta 3 mucha ( 10 luna, 3 aña y 5 aña) y un hende mayor di edad cu maximo urgencia pa hospital. Pa 11.28 Dokter De Cuba a constata morto di: Joanne Carolina Wouters, Aruba 13 oktober 1987
Mirella Jennyfer Wouters, Aruba 1 november 1986 y di Rendrick Wouters di apenas 2 aña di edad.Polis di trafico como tambe polis tecnico di Cuerpo Policial a presenta na e sitio pa haci nan investigacion.Slachtofferhulp tambe a presenta na e sitio na unda a brinda yudansa y sosten na e famia di e fayecidonan.
Cuerpo Policial ta manda palabra di condolencia na famia di e fayecido.
.


text:
Rusia ke ekstraditá Snowden, komo regalo pa Trump.
Gobièrnu ruso ta hunga ku e idea pa ekstraditá Edward Snowden pa Merka. Snowden ta e batidó di kampana i anterior kolaboradó di inteligensia merikano. Rusia lo ke hasi esaki komo un akshon pa faboresé presidente Donald Trump. Asina fuentenan den servisionan di inteligensia merikano a bisa NBC News. E fuentenan ta basa nan mes, riba un seri di rapòrt di inteligensia, den kua tin informashon hopi sensibel, tokante plannan di Rusia, pa por kai na agrado serka e presidente merikano.
Na vários okashon Trump a laga sa ku e ke pa laga husga Snowden , ku ta biba komo desterado na Rusia. Na yüli 2015 tempu Trump tabata kandidato presidensial pa e republikanonan, el a bisa CNN : "Mi ta haña Snowden un traidor i lo mi ke atendé severo kuné. I ora mi ta presidente, Poetin lo entreg’é.” Snowden mes, di kual su pèrmit di estadia ruso, resientemente a keda alargá te 2020, ta mira e notisia hustamente, komo prueba ku nunka el a traha pa e rusonan. “Porfin tin prueba irefutabel, ku nunka mi a kolaborá ku servisio di inteligensia ruso. Niun pais no ta entregá un spion,” asina Snowden a bisa via su kuenta di Twitter.
Ben Wizner ku abogado di Edward Snowden a bisa NBC ku e no sa di nada di un posibel ekstradishon. Di otro banda gobièrnu ruso ta bisa ku esaki ta ridikules. Snowden, ku tabata traha komo kolaboradó di servisio di inteligensia NSA. Na 2013 el a lèk dokumentunan relashoná práktikanan di spionahe merikano. El a relatá na varios periodista di forma detayá, kon NSA tabata investigá tantu siudadanonan merikano komo otro personanan via internèt. Asina el a bira konosí komo profundo di lei merikano. Hustisia merikano ke husga Snowden, debí ku el a lèk e informashonnan. Na Merka tin un kastigu di prizòn di por lo ménos 30 aña pa lèkmentu di informashonnan sekreto di estado.


text:
ORANJESTAD,Aruba
Recientemente Minister Xiomara Maduro a bishita nos grandinan di Grupo Flor di Aloë den cuadro di celebracion di ‘Dia di Betico’.
E mandatario a entrega na nos grandinan un buki ‘Danki na Dje’ cu ta contene un historia breve di Status Aparte.
E grandinan a keda masha contento cu presencia di Minister di Finansa, Asuntonan General y Cultura y a gradici e mandatario pa e buki.
E mandatario a pasa un rato agradabel hunto cu nos grandinan durante cual ela gradici nan pa e lucha cu nan a hiba hunto cu Betico cu awe nos por tin locual Aruba ta ofrece nos.


text:
Un partido polítiko Hulandes aña pasá a opiná ku Kòrsou mester por bira independiente sin konsultá pueblo. Tin grupo den nos komunidat ku ke un referèndum riba nos status estatal pasombra segun nan e refèndum di 2009 (den kua e opshon ‘si’ a gana) no tabata limpi. Polítikonan ta kulpa Hulanda pa e mal maneho di nos isla i ta bende e idea emoshonal ku Hulanda ta e enemigu i ku independensia ta nos salvashon. Di otro banda, den relativo silensio, algun ta traha pa Kòrsou bira un provinsia i/o un teritorio ultramar, UPG.
Ku tur e papiamentu tokante di kambio di struktura i referèndum, ta inkomprendibel ku tiki hende ta prekupá ku nos no tin lei di referèndum pa atendé ku esensia di e asuntu aki. Ken ta determiná ku lo tin referèndum? Gobièrnu, Parlamento òf un petishon di suidadanonan? E resultado di un referèndum lo ta un konseho òf un mandato? Kua ta e mínimo di voto bálido pa un referèndum ta legítimo? E porsentahe nesesario pa un kambio estatal mester ta 50% òf 66% òf 75%? E porsentahe ta kambia dependé e tema di referèndum? Ta laga hende di 16 aña tambe partisipá. Personanan sin nashonalidat Hulandes pero ku un kantidat di aña legalmente residensiá aki por partisipá?
Nos ‘track record’ ku asuntunan ku pa lei no ta bon reglá ta papia pa su mes. Nos a mira resientemente kon ta hasi maluso di falta di lei òf burakunan den lei pa burla di nos fundeshinan demokrátiko. E último kos ku nos mester ke ta un referèndum estilo parotin riba un asuntu asina importante manera kambio konstitushonal. E pregunta pues ta keda: Kiko nos ta warda pa bin ku un lei di referèndum? Despues ku anunsiá ku ta bin un referèndum?
Willemstad, Kòrsou


text:
En conexion cu Siman di Buki pa Mucha, Director di Biblioteca Nacional, Señora Astrid Britten y sra Boekhoudt a trece e buki oficial di e di 29 edicion di Festival di Buki pa Mucha cu ta inicia oficialmente diabierna 5 di November. E titulo di e buki aki ta “Ta loke bo kier ta”. Prome Minister Señora Evelyn Wever-Croes, Minister di Enseñansa y Deporte Señor Endy Croes y Minister di Finansas y Cultura, Señora Xiomara Maduro a ricibi e buki aki.
E Siman di Buki pa Mucha ta inicia awe cu un procuccion hopi bunita na TeleAruba pa 7.00 pm, un tiki diferente e biaha aki door di protocol cu mester tene cuente cu ne debi na Covid. Señora Zetsia Ponson ta encarga cu e proyecto aki. Den e programa lo lansa e di 29 edicion di Festival di Buki pa Mucha.
“Mi ta invita pueblo di Aruba y mayornan cu tin yiunan chikito en general, pa sintonisa e apertura di Siman di Buki pa Mucha diabierna anochi via TeleAruba pa 7or di anochi. Siman di Buki di Mucha ta un bunita celebracion di lesamento cu nos por brinda nos muchanan. Ban stimula nos yiunan y nos nietonan pa nan desaroya e habito di lesa buki. Lesamento ta habri un mundo di conocemento nobo pa cada mucha y nan lo experiencia aventuranan inolvidable”, Prome Minister Evelyn Wever-Croes a expresa.


text:
Un Milieu Effecten Rapportage [M.E.R.], ta un reportahe di e efectonan medio ambiental di un projecto di infrastructura.�
Na e momentonan aki un di e rekisitonan pa proyectonan nobo ta pa entrega un M.E.R. rapport pa por evalua e efectonan medio ambiental di e proyecto riba e area unda kier construi of desaroya Daphne Lejuez, candidato number dos riba lista di partido Accion21, ta subraya cu actualmente Aruba no conoce un comision di experto independiente (manera na Hulanda) cu na prome lugar ta determina e rekisitonan pa e raportnan aki, ni tampoco cu ta controla e contenido di dicho rapport ta cumpli cu e rekisitonan cu e ser stipula.
“Esaki ta causa cu hopi biaha e desaroyador di e proyecto ta laga traha e raport aki, pero realmente e lo no haña resistencia, pasobra e no por wordo debidamente controla,” sra. Lejuez ta comenta.Desaroyo den Balans cu Medio Ambiente
Den cuadro di desaroyo sostenibel y duradero, y considerando cu casi 90% di terenonan na Aruba a ser desaroya, sra. Lejuez ta enfatisa cu ta imperativo pa introduci un comision M.E.R. pa Aruba, of busca colaboracion cu esun existente na Hulanda pa di e forma aki crea un comision pa e islanan den Caribe.
Sra. Lejuez ta bisa cu pa e comision aki por funciona debidamente, e Ley di Medio ambiente (Milieuwet) mester wordo introduci y implementa pa asina sirbi como un punto di salida pa por garantisa un desaroyo responsabel cu ta den balans cu nos medio ambiente, flora fauna, y cu ta den bienestar general di nos ciudadanonan y futuro generacion.


text:
Deklarashon Universal di Archivo na Papiamentu riba wèpsait di ICA
Riba 10 di novèmber 2011, Asamblea General di UNESCO a aseptá e Deklarashon Universal di Archivo. For di 2018 por lesa e Deklarashon Universal di Archivo na Papiamentu tambe riba e wèpsait di International Council on Archives (ICA). Danki na studiantenan di skol di archivo na Kòrsou.
Archivonan tei pa registrá desishon, akshon i memoria. Archivonan ta úniko i nan ta un herensia balioso, ku no por wòrdu remplasá i ku ta pasa di generashon pa generashon. For di e fase di formashon, ta manehá archivonan di tal manera ku nan ta mantené nan balor i - nifikashon. Nan ta un fuente di informashon importante, ku ta sostené maneho gubernamental responsabel i transparente. Nan tin un ròl krusial den desaroyo di nos sosiedat, dor di salvaguardá i kontribuí na nos memoria individual i kolektivo. Akseso liber na archivonan lo enrikesé konosementu di nos komunidat, promové demokrasia, protehá derecho sivil i alsa e kalidat di bida.
Na momentu ku UNESCO a stipulá e Deklarashon Universal di Archivo (DUA), a referí na ekspreshonnan importante tokante konosementu i informashon. Entre otro na e propio konstitushon di UNESCO, ku ta suprayá e deseo di e paisnan miembro pa “apliká, amplia i kompartí konosementu”. Tambe a referí na e Deklarashon Universal di Derechi di Hende, ku ta stipulá ku ‘ku tur hende tin e derechi pa buska idea i informashon, risibí i (tras)pasá esakinan via tur medio, no opstante di kualke límite’. Huntu ku e prinsipionan formulá den e ‘Charter’ tokante preservashon di patrimonio digital i programa Memory of the World, e Deklarashon Universal di Archivo ta aspirá pa garantisá preservashon i aksesibilidat universal, di mundu su patrimonio dokumental. UNESCO ta motivá e paisnan miembro pa usa e prinsipionan nombrá den DUA komo guia, na ora di plania i ehekutá strategia i programanan di archivo na nivel nashonal den futuro.


text:
Un anochi romantico cu bo pareha ta indispensabel pa revitalisa bo relacion, reestablece e coneccion emocional y e intimidad entre abo cu bo pareha. Valentine’s Day ta un ocasion ideal, pero esaki no mester ta e unico ocasion pa demostra bo pareha con special e ta pa’bo. Pa planea un anochi romantico bo no tin mester di tin un motibo special. Algun pareha ta scoge pa hacie un biaha pa siman of un bes pa luna pa nan por ta sigur cu nan ta keda mantene e relacion interesante. Otronan ta scoge pa ta spontaneo, y haciele den forma di sorpresa, locual tambe ta zorg pa tene e chispa den bo relacion.
Costo generalmente no ta importa. No tin nada mas valioso cu bo tempo.”
Bo creatividad y atencion pa locual bo pareha ta gusta, lo demostra bo pareha cuanto bo ta 'care' y lo lag’e sinti stima y balora. Costo generalmente no ta importa. No tin nada mas valioso cu bo tempo. Pues, no ta importa si ta un weekend stay na e hotel di mas 'fancy', dinner na e restaurant di mas luhoso, un cita na un luga den naturaleza of na cas mes. E esencia ta e dedicacion cu bo tin na e momento ey. Pues, na unda cu bo dicidi pa hacie, en todo caso zorg pa bo por duna 100% di bo atencion. Wak pa e celularnan ta paga of riba silent, pa nan no ta un estorbo. Si bo tin yiu, regla di antemano pa un hende por wak p’e pa boso por disfruta sin interupcion. Quality time ta esencial pa haci di e anochi uno memorabel.
Con creativo bo por ta? Blindfold e, y kidnap e. Un moonlight picnic den parke, stargazing riba beach, un candle light dinner, bay wak un pelicula of bay baila.... Aruba tin asina tanto opcion di luganan bunita y romantico pa bishita. Un bon idea ta, pa puntra bo mes, kico boso tawata haci antes, cu pa un motibo of otro boso a stop di haci. Y purba reintroduci esaki den boso relacion.
Con creativo bo por ta? Blindfold e, y kidnap e.”
Nos tur tin bidanan hopi 'hectic' cu hopi obligacionnan cu ta pone cu nos ta sinti cu nos no ta resta tempo ni pa nos mes, corda pa nos pareha. Pero puntra bo mes si esaki ta completamente berdad. No por ta asina, cu nos ta prefera di uza e tempo cu ta resta, pa otro cos? What if, bo haci bo pareha y bo relacion bo prioridad? Mi ta sigur cu bo lo mira e frutonan di e cambio aki, mas lihe cu bo mes ta kere. Si, e ta tuma esfuerso, pero bo relacion no bal esey?
E risico di no duna atencion na contacto y intimidad den bo relacion ta cu na cierto momento abo cu bo pareha ta 'grow apart'. E persona special aki, cu abo a considera como 'the one' poco poco ta bira menos atractivo den bo wowonan y menos interesante pa’bo. Den mayoria caso, e relacion sexual ta e prome cos cu ta sufri pa motibo di ta demasiado ocupa cu otro cosnan of otro hendenan. E distanciamento fisico y emocional ta pone cu na luga di busca intimidad den nan propio relacion, parehanan ta cuminsa wak rond, pa cosnan mas interesante. Tur esaki ta pasa pa motibo cu e coneccion ta bay perdi, y e 'band' ta bira mas y mas los te ora no ta resta nada mas cu un tipo di amistad.
Pa cierto parehanan, combersacionnan riba social media y e practica di check e telefon constantemente pa comentarionan y 'likes' a bira hopi mas interesante cu comparti tempo cu nan pareha.”
Social media ta hungando un rol peligroso den esaki, ya cu pa conecta cu otro persona(nan) no ta necesario mas ni pa sali for di bo cas. Pa cierto parehanan, combersacionnan riba social media y e practica di check e telefon constantemente pa comentarionan y 'likes' a bira hopi mas interesante cu comparti tempo cu nan pareha. Cu e consecuencia cu e pareha ta sinti su mes neghisha y ta bay busca su propio forma di entretenimento. Y asina ambos ta aleha di otro, cu tur e posibel consecuencianan. No ta por nada cu distancia emocional y falta di comunicacion ta hungando un rol mas y mas grandi den problemanan di pareha. Hopi di nos ta asina distrai door di e bida social y obligacionnan diario cu nos tin, cu nos no ta ripara cu nos ta distanciando nos mes.
Un relacion sano ta den bo man. No lag’e bay perdi door di negligencia.”
Si bo ta stima bo pareha y bo relacion ta berdaderamente importante pa’bo, ta bon pa bira consciente di tur esaki y enfoca bo atencion na unda e mester ta. Un relacion sano ta den bo man. No lag’e bay perdi door di negligencia. Share e informacion aki cu bo pareha.
Planea un anochi romantico, awe!
Desiree Swaen ta un Coach profesional certifica, specialisa den relacion, perdida y spiritualidad. Combinando su pasion, educacion, training y experiencianan personal, Desiree a funda DS Relationship Coaching / DS Love Coach cu un solo meta: yuda hende descubri amor den nan mes y den otro. Sigui Desiree via su pagina di Facebook.


text:
MILAN- Un delegashon di Boneiru entre dia 10 I 12 di òktober a partisipá den e konferensia 2021 World Routes, ku e aña aki a tuma lugá na Milan, Italia.
E delegashon di Boneiru tabata konsistí di Miles Mercera komo director di TCB, Marco van der Kreeke di BIA i konsehero Howard Mann.
Segun Mercera a hiba konberashon fruktífero ku vários partido. “Nos a papia ámbos ku partidonan interesante komo partidonan nobo. Nos a splika nan kiko Boneiru ta para p’e I ki sorto di turista nos ke atraé”.
Interes
Durante e konferensia di turismo, ku a tende fin di sèptèmber konsehero Mann a duna un presentashon tokante aerolíneanan ku potensialmente lo tin interes di kuminsá sirbi Boneiru. Segun Mann tin vários aerolínea ku tin e interes, pero tambe nan ta studiando merkado ainda, en espesial awor ku apenas mundu ta saliendo for di e krisis di Covid. E krisis a laga hopi kompania di aviashon tambaleando ku pérdidanan enorme, dor di espasio será kasimentu rònt mundu.


text:
WILLEMSTAD- 3 di febrüari 2015: Pareha van de Kerkhof ta pa di 25 biaha na nan destinashon faborito esta Kòrsou. Esaki sigur ta motibu pa Ofisina di Turismo di Kòrsou (CTB) duna rekonosementu na e pareha aki. Pa e okashon spesial aki Minister di Desaroyo Ekonómiko sr. Stanley Palm a risibí e pareha i a sostené un kombersashon ku e pareha.
Pareha van de Kerkhof a konta te den detaye nan amor pa nos isla. E loke mas nan gusta ta nos hendenan ku semper a duna nan un bon servisio, nos kultura i nos playanan. Pareha van de Kerkhof gusta partikularmente Playa Lagun ku nan ta bishitá ku regularidat. Tambe nan gusta bishitá e aria di Mambo Beach. Mèrdia nan ta gusta bai kome den Plasa Bieu pa asina ta mei mei di nos hendenan lokal. Aunke ku durante aña e pareha ta bishitá otro destinashonnan nan a indiká ku nan faborito ta Kòrsou kaminda nan ta keda semper un temporada mas largu. E biaha aki e pareha a bini pa 5 siman. Minister Palm di su banda a elaborá ku e pareha riba e desaroyonan positivo ku turismo di Kòrsou ta pasando aden. Despues di e kombersashon ameno ku pareha van de Kerkhof, Minister Palm a hasi entrega di un plakat di rekonosementu i regalo na e pareha i a invitá e pareha pa sigui bishitá nos dushi pais Kòrsou.


text:
ORANJESTAD (AAN): E homber J.K.L.(21), diabierna mainta a scucha Fiscal exigi 5 aña di prison pa a tira e homber W. den cara cu un revolver.
All Stories
Nan a wordo condena na 1 aña y mey y 2 aña di prison
ORANJESTAD (AAN): Un pareha di edad a mustra cu ya nan ta harta y fada, y ta dicidi di hiba nan bisiña dilanti un Huez na Alemania,
Nan ta wordo acusa di labamento di placa y falsificacion durante 2017 y 2021
ORANJESTAD (AAN): Diahuebs mainta e homber C.M. a presenta den sala di Corte di Husticia pa e caso penal cu Ministerio Publico a cuminsa contra dje.
Hues ta ordena den su sentencia
Via video conference lo papia cu un psychiater for di Hulanda
Ministerio Publico a apela sentencia cu Hues a declara liber un homber acusa di a abusa yiu di 8 aña
ORANJESTAD (AAN): Fiscal no tabata di acuerdo cu e decision di Hues y a apela e sentencia di 3 Juni 2022.
Fiscal a apela contra sentencia cu hungador profesional di poker declara liber di acusacion di labamento di placa
ORANJESTAD (AAN): E homber P.S., dia 5 di Mei 2022 a scucha Hues bisa cu e ta wordo declara liber di e acusacion di labamento di placa entre Juni 2019 y 13 Januari 2021.


text:
Deliberashon ta sigui pa amplia koalishon.
Lidernan di partidonan den koalishon a kombersá ku partido Un Kòrsou Hustu di Omayra Leeflang, pa un posibel ampliashon di e koalishon aktual. A akordá ku tur partner den koalishon, ku den e dianan benidero lo analisá tur e puntonan ku a bin dilanti di parti di Un Kòrsou Hustu. Despues di esaki MAN lo yama un reunion ku tur partidonan den koalishon pa yega na un desishon final. Den un reunion ku a tuma lugá den fin di siman, e lidernan polítiko a haña un karta kaminda tin pará tur e puntonan ku segun Un Kòrsou Hustu, mester agregá na e akuerdo di gobernashon. E puntonan ta trata penshonadonan, empleo, bibiendanan sosial i enseñansa. Partidonan den koalishon a indiká ku mester di tempu pa evaluá e puntonan. Ademas tin di e puntonan ku mester mas splikashon. A referí entre otro na e punto di Un Kòrsou Hustu pa baha e prima di penshun pa seguro básiko pa penshonadonan i pa den e periodo di gobernashon aktual konstruí 800 kas. Sierto miembronan di koalishon ke mira promé e splikashon finansiero pa e proyektonan aki. E partido ta boga tambe pa introdukshon di un ombutsman pa mucha, konstrukshon di un planta di “Waste to Energy” kaminda Aqualectra i Selikor lo traha huntu i krea 50 kupo di trabou. Ademas, den kuadro di edukashon obligatorio, Un Kòrsou Hustu ke pone mas medio disponibel pa alimento, unifòrm i transpòrt pa muchanan di mayornan ménos pudiente.


text:
ORANJESTAD,Aruba
Minister di Enseñansa, Ciencia y Desaroyo Sostenibel Sr. Rudy Lampe, a ricibi e buki “Danki na Dje” cu Gobierno di Aruba a saca pa muchanan di klasnan 4,5 y 6 di scolnan basico en conexion cu celebracion di Dia di Betico. “Danki na Dje” ta contene e historia breve di e lucha pa nos Status Aparte.
E titular di Enseñansa a expresa cu e lo percura pa e teme di e buki aki bira e base pa curiculum den scolnan. E berdadero historia di e Status Aparte mester bira material di les pa asina tur scol na Aruba siña nos muchanan tocante e lucha pa nos Status Aparte y asina e keda pa semper graba pa e generacionnan nos dilanti.


text:
KRALENDIJK – E dianan aki por a skucha hopi den media tokante limpiesa den bario pero tambe depositamentu di sushi di forma ilegal den mondi. Esaki ta algu ku konstantemente ta tuma lugá pa hende nan lokal mes i/òf stranheronan. Sushi di kas, sushi di konstrukshon, sushi di negoshi i hopi mas ta wòrdu depositá tur dia den mondi di forma ilegal.
Suidadano Herbert ‘Lelolai’ Winklaar ta di opinion ku instansianan konserní mester aktua riba tepnan ku ta wòrdu duná pa suidadanonan tokante tiramentu di sushi di forma ilegal den mondi. E mes a pasa den un eksperensia no muchu agradabel i a keda desapuntá na momentu ku el a duna tep. T’e asta el a disidí ku e no ta yama mas ora ku mira hende basha sushi den mondi.
Winklaar: “Algun luna pasá mi a mira kon un pikòp kargá ku sushi den baki tabata bayendo direkshon di Yato Bako. Mi tabata sigur ku e hendenan aki kier a basha sushi den e mondi. “Eybanda no tin lèntfel”, Winklaar a bisa. El a yama polis pa duna e tep di bashamentu di sushi di forma ilegal i asta a kue number di e vehíkulo. Ora mi a yama warda di polis, nan a bisami ku ta Selibon mi mester yama. Sentral di polis ta bisami ku nan no por hasi nada.
Winklaar a bira yama Selibon, pero pa su sorpresa e señora na liña ta kontestami ku ta ofesina di Toezicht en Handhaving mi mester yama. “Ni pa e señora bisa mi ku e mes lo sigi ku e pasonan i yama e hende nan ei pa mi. Na unda nos ta bai? Unda nos ke yega? Bo ta hasi esfuerso, anto e instansia i outoridatnan mes no ta hasi nada. Asina nan a mandami di kashi pa muraya mientras e porko a basha su sushi te kore bai. “Awel for di e dia ei mi a disidí ku mi no ta yama i bisa nada mas ora ku mi mira kosnan ilegal ta tuma lugá.


text:
Economista na hefe di American Chamber Mexico, Luis Foncerrada Pascal, ta analisa e impacto economico deriva cu restriccion di movimento pa e coronavirus. E academico di Facultad di Economia di e Universidad Anahuac Mayab ta splica cu economia di Mexico ta haya su mes den e pais mas afecta pa pandemia. Esey ta bin pa ausencia di politica publico cu lo compensa e caida financiero provoca pa e emergencia sanitario.
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Internacional
Economia di Mexico ta un di esnan mas afecta pa e pandemia
03/02/202103/02/2021


text:
Pakete
Ocho tipo di tratamento ta cay bou di AZV Plus. Akinan nos ta duna un splicacion pa cada un di nan.
1. Logopedia
Ora un medico ta haya tratamento di un logopedista deseabel e asegurado tin derecho riba 12 sesion adicional riba loke ta wordo cubri door di AZV basico. Den casonan particular Organo Ehecutivo AZV por, a base di peticion di un medico, extende e cantidad di sesion. Esaki ta bay cu 12 sesion maximo cada biaha, cual tin cu wordo aproba door di AZV adelanta.
2. Fisioterapia
Den caso cu bo a haya caba e cantidad maximo di sesion di fisioterapia bou di AZV pa 1 cierto indicacion den 1 aña, bo por haya 12 extra sesion cu ta cay bou di AZV Plus.
3. Chiropractica
Den caso cu bo dokter di cas of specialista ta haya necesario, 12 sesion di chiropractica ta wordo cubri cu aprobacion di Organo Ehecutivo AZV. Organo Ehecutivo AZV por extende e cantidad di sesion. Esaki ta bay cu 12 sesion maximo cada biaha.
4. Bril
Tin un compensacion maximo di afl. 350,- pa montura y glasnan di bril pa maximo 1 biaha pa cada 2 aña. Pa asina yama glasnan “high index” y contactlenzen tin mesun compensacion si nan a wordo prescribi y bo tin un dioptria di 6 of mas halto.
Si den e periodo di 2 aña bo refraccion ta cambia, e ta posibel pa haya e recompensacion den e periodo ey. Naturalmente mester di un prescripcion di bo dokter di wowo of opticien cu e refraccion a cambia.
5. Psicologia
Den caso cu bo dokter di cas of specialista ta haya necesario, 12 sesion di cuido psicologico ta wordo cubri. AZV por, a base di peticion di un dokter, extende e cantidad di sesion. Esaki ta bay cu 12 sesion maximo cada biaha.
6. Dentista
Pa limpieza di djente ta existi un compensacion di afl.58,50 pa maximo 2 biaha pa aña. Pa un protesis di frame y tratamento ortodontico pa clase II-1 (deep bite), clase II-2 (open bite) y clase III, unda ta sosode problema di come of papia tin e siguiente compensacion ora AZV a duna un aprobacion a base di peticion di un dentista:
7. AZV Plus durante dienstreis
Si bo ta bira malo durante un dienstreis of bo ta haya un accidente di trabou. Tur e gastonan medico ta wordo cubri door di AZV Plus. E ora ey bo tin derecho riba 100% di restitucion.
8. AZV Plus ora di bay cu vacacion den exterior
Si bo ta bay exterior pa vacacion no lubida di cumpra un seguro di biahe. AZV Plus ta cubri solamente e gastonan cu no ta wordo cubri door di bo seguro di biahe. Y banda di esey mester ta trata di un tipo di cuido medico urgente cu no por wordo pospone te regreso na Aruba. Dus, semper cumpra un seguro di biahe ora di bay cu vacacion.


text:
WILLEMSTAD – Polis ta en buska di Tishandra Virginia Martina. Djamars pa mitar di kuater e mucha muhé a bandoná kas di su mayornan na Groot St. Jorisweg i no a regresá. Tishandra su nòmber di kariño ta ‘Chilli’.
Na momentu ku el a sali kas Thishandra tabatin un blusa pretu ku blanku i un shòrt floriá bistí i slòf lila na su pia. E ta 1.60 meter largu ku un postura normal, kara oval i ta bisti un peluka di flègtu.
Es ku por a mir’é entre djamars mèrdia i awe òf sa na unda e ta keda por tuma kontakto ku polis na number 917 òf anónimo na number 108.


text:
E drama humano di Ukraine ta parti di e totalidad mundial
*Mas y mas certeza cu Merca no a vota pa partido politico
*Guaido vs. Maduro ta ilustra e realidad regional lubida
ORANJESTAD (AAN) — Na 2022 a keda demostra cu desaroyonan internacional por tin mucho mas impacto riba Aruba cu henter un programa di gobernacion di un Gobierno di Aruba.
Esaki ta un realidad cu a conta pa henter mundo, domina pa condicionnan mundial cu ta decisivo pa e maneho cu paisnan ta hiba.
Kico ta pasa den nos region, awe ta mas importante cu nunca, sigur si nos ta biba den porta di Venezuela.
Ora papia di Guera di Ukraine, e hecho cu Aruba no a participa directamente, ta haci cu no tin tanto atencion pa loke e por nifica.
Mientrastanto Aruba ta biba den porta di Venezuela, cu ta baluarte di Rusia manera semper DIARIO a ilustra.
Aruba na mes momento ta depende di Merca pa su economia den un mundo sumamente confuso cu sigur ta bini dilanti den e hecho cu na 2022, Merca a manda un delegacion Venezuela pa papia aparentemente cu Maduro riba azeta cu Venezuela ta produci.
E asunto a perde for di bista mientras Merca a bay eleccion pa cantidad di puesto importante, na mitar caminda pa su proximo eleccion presidencial.
Sinembargo, na e momentonan aki, region di Caribe ta mira e gobernacion di Venezuela y di Merca pa motibo di e relacion sumamente estrecho cu tin entre Venezuela y Rusia y e forma con Iran ta bira practicamente partner di gobernacion di Nicolas Maduro cu riba tur tereno, hasta di estudio avansa, ta yega na acuerdonan cu Iran.
Esaki ta duna un prueba cu cada rato e influencia cu Iran por eherce riba Venezuela, ta bira mas grandi pero tambe e resultadonan directo cu e por tin pa Aruba.
Gobierno di Iran, cu ta den problema serio cu mes Pueblo, ta un baluarte pa Maduro, cu Merca no ta reconoce como presidente.
Esaki ta e aspecto mas importante cu mester tene na bista den tur discusion actual.
Pa Gobierno Mericano, mescos cu pa un cantidad grandi di pais na mundo, Maduro no tin autoridad di Presidente na Venezuela.
Pero ta cu Maduro, paisnan democratico ta sigui atende mientras Maduro ta hunga cu e rikeza petrolero di Venezuela y su relacion directo cu Rusia.
Kico ta bay pasa? Un pregunta serio si realisa cu den e ultimo eleccionnan na Merca, Pueblo no a vota pa partido politico obviamente pero den mayoria di caso pa e candidato presidencial di nan preferencia.
Pues Midterm, cu a entrega Democratnan un victoria minimo, a haci cu Presidente Biden mester profila su mes na forma sumamente aserta den e conflicto mundial, cu ta percura pa un situacion dificil den porta di Aruba.
Por papia hasta di un situacion peligroso y circumstancianan cu Aruba mester conoce den detaye.
Si Venezuela, Iran y Rusia uni pa medio di Maduro den un cooperacion di educacion, kico esaki ta nifica pa e studiantenan Arubano?
E situacion ta mucho mas serio cu ta pensa. Na Nacionnan Uni, Venezuela por duna sosten total na Rusia. Pero e Presidente di Venezuela no ta wordo reconoce dor di mundo liber, cu un dia a scoge pa Guado como Presidente di Venezuela pa despues henter e proceso electoral di Venezuela bira un paharito cu ta bula den tur direccion.
Den un situacion mundial sumamente dificil, Biden sigur lo mester duna mas expresion na e politica Mericano enfrente Maduro, e baluarte di Rusia y di Iran den porta di Aruba cu mester presta bon atencion, na e resultadonan cu e realidad aki ta encera.


text:
Polítika i Vishon
MHC ta hasi e diferensia
Nos ambishon ta pa drecha e kalidat di bida di e abitantenan di Hulanda Karibense. P’esei nos ta brinda tur hende – di grandi te chikí – kuido di salu mental di alto kalidat. Bon kuido pa nos ta nifiká ku no únikamente nos tin bista riba e salú i bienestar di e kliente, pero ku nos tin bista tambe riba e influensia di e otro áreanan di bida manera, trabou, bibienda i finansa. Tumando na kuenta ku kada un kliente ta úniko: nos ta brinda kuido personalisá. Mira nos balornan fundamental akinan.
Nos punto di salida ta, traha ambulante, ku un aserkamentu ku ta sostené rekuperashon i dirigí riba e nesesidat. Nos ta adaptá nos na e situashon lokal i e nesesidatnan di kada isla. Nos ta traha intensivamente huntu ku nos sosionan di kadena i ta sostené otro. E esfuerso aki, huntu ku esun di e sernan kerí i e ekspertonan di eksperensia, ta pone ku nos klientenan por logra nan metanan.
Novadic-Kentron (NK) ta e orguyoso “founding father” di MHC na aña na 2012, e tempu ei bou di e nòmber SVP-CN, Stichting Verslavingszorg & Psychiatrie Caribisch Nederland (Fundashon pa tratamentu di adikshon & Sikiátriko Hulanda karibense). Awor ku MHC a desaroyá su mes den un organisashon eksitoso i profeshonal, ku alrededor di 60 empleado, di kua mayoria ta lokal, maneho independiente ta e siguiente paso lógiko. Entrante 1 di mart 2018 a habri e union di personal ku NK, riba nivel di gerensia i di supervishon, for di otro. MHC a nombra su propio konseho di supervishon (RvT). Señora Jurenne Hooi a tuma e ròl di e presidente di RVT i e señornan Theo de Kool i Don Olthof a uni nan mes komo miembro. Señor Erik Jansen a keda apuntá komo direktor di e direktiva.
Mental Health Caribbean MHC ta eksistí for di 1 di yüni 2012 i el a nase for di transformashon i ampliashon di e fundashon anterior Verslavingszorg Bonaire. Ku motibu di un konseho formulá na 2011, riba petishon di Ministerio hulandes di Salubridat Públiko, Bienestar i Deporte (VWS), Novadic-Kentron a haña e enkargo pa ofresé i sigui desaroyá e kuido di adikshon i sikiatria na Boneiru, Sint Eustatius i Saba. Tur esaki den kolaborashon ku VU / AMC tokante stashonamentu di sikiaternan i basá riba e markonan di un kontrato ku e Ofisina di Seguro di Kuido Médiko (Zorgverzekeringskantoor) di Hulanda Karibense na Boneiru.


text:
Mundo Cibernetico
Internet ta un fuente unda por haya hopi informacion. Mucha y hoben ta uz’e masha hopi tur dia. Como un mucha abo kier hunga wega, lesa, wak pelicula y keda den contacto cu bo amigonan riba Internet. Esaki no mester ta un problema si bo sa unda e peligernan ta.
P’esey, Telefon pa Hubentud, ta desea di duna bo informacion tocante e mundo cibernetico. Durante e charlanan nos ta papia di e comportacion y uzo online di e mucha y hobennan: uzo di Internet, multimedia, sexting (texto sexual); termento cibernetico, etc. Esakinan tur ta topiconan cu e mucha ta topa tur dia.
- E mundo cibernetico ta un mundo unda hubentud di Aruba ta pasa mas of menos
8 ora pa dia.
- E mundo cibernetico ta un mundo nobo y den desaroyo, unda hopi problema por pasa. Mirando cu control y guia pa mucha y hoben durante uzo ta minimo, hopi cos masha lihe por bay robes, si no haci e mucha y e hoben consciente di esaki.
Intencion di Internet tabata un servicio cu tur hende por uza na un forma sigur. Desafortunadamente, un grupo di hende ta haci mal uzo di dje y p’esey no tur ora e ta sigur pa tur mucha. Ora bo bay riba Internet ta importante pa bo no comparti tur bo datonan personal cu tur hende. Si bo pone potret, storia y/of dato di bo mes riba Internet, tur hende por haci uzo di nan. Nan no ta di bo mas, nan ta di Internet. Tin hende cu ta busca informacion di otro hende pa haci mal uzo di nan. Si nan sa, por ehempel, ki tempo bo ta bay cu vakantie cu famia, nan por bin kibra drenta bo cas. Of si nan haya bo potretnan, nan por print nan y pone nan tur caminda pa ter bo. Esaki ta e motibo pakico ta importante pa pone bo institucionnan priva na e nivel di mas halto di siguridad. Bo por puntra bo mayornan of otro hende cu a yega di haci esaki caba pa yuda bo.
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
Contacta Nos
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba


text:
KRALENDIJK – Periodo 2 ta tras di lomba i SGB/VMBO ta duna oportunidat na mayornan pa papia ku e dosentenan riba e resultado di e di dos rapòrt.
Pa e motibu aki ta rekordá tur mayor ku tin yu na VMBO, riba e “tafeltjes avond” ku lo tuma lugá djaweps 6 di febrüari, di 7’or pa 9’or anochi na SGB. Pa partisipá na e “tafeltjes avond” aki mester inskribí via magister.
SGB a manda invitashon pa mayornan via magister. Pa e mayornan ku no ta disponé di un “emailadres”, a manda un karta ku informashon kon pa inskribí via magister. Riba e “website” www.sgbonaire.com tambe a pone instrukshon kon pa inskribí.
Mas aleu ta enfatisá ku inskripshon ta solamente posibel via magister i ku inskripshon lo sera djadumingu 2 di febrüari, 12’or anochi.
Mayornan ku di un òf otro manera no por drenta magister pa inskribí, por yama na 715-7777 i pidi pa departamentu di atministrashon ku lo por astistí den esaki.


text:
Parlamentario Endy Croes:
ORANJESTAD (AAN): Parlamentario Endy Croes ta hasi un suplica na henter pueblo di Aruba pa nos no drenta panico pero sigui instruccionnan cu Gobierno y DVG ta duna atrabes di protocolnan estableci pa WHO (World Health Organisation).
Nos profesionalnan ta den contacto diario cu expertonan rond mundo pa hunto duna gobierno e mihor consehonan pa tuma e mihor decisionnan y pasonan corecto pa frena y evita e virus aki pa plama su mes den nos comunidad chiquito.
Coronavirus a bira un pandemia y tin mundo henter den un gara nunca bisto. Parlamentario Endy Croes ta suplica nos cuidadanonan pa ban keda trankil y ban coopera y sigui tur instruccion di Gobierno.
Hunto nos lo supera e crisis mundial aki. Sumamente importante pa sigui e protocolnan estableci pa expertonan pues “Laba man cada rato “, no duna man y pues no shake hands, no sunchi, no brasa otro, tosa den lenso of den bo elleoog y practica “social distancing” pues no aglomera of bay unda tin grupo di hende y preferible keda cas lo mas tanto posibel.
Si tin e siguiente sintomanan esta ta sinti malo, tos seco, of tin keintura no sali for di cas pero yama e Call Center mesora 280-0101 pa instruccion.
Parlamentario Endy Croes ta premira temponan dificil nos dilanti unda pais Aruba pero tambe tur paisnan rond mundo lo haya un sla formal economicamente pero nos mester “stand up” awor aki pa nos salud promer cu tur cos y lo demas hunto nos lo percura pa construi nos dushi Aruba bek.
Union ta hasi forsa.
Parlamentario Endy Croes ta termina bisando laga e señalnan cu nos ricibi atravez di e Coronavirus ta alimento pa nos pone bek nos Fe na promer lugar y e contacto cu nos Señor na e lugar corecto.


text:
KRALENDIJK- E siman aki lo tin un turneo di waterpolo na Boneiru, kaminda ku 12 diferente team, mayoria ku ta bin for di eksterior, lo partisipá.
Organizashon di e evenemento ta posibel danki na diferente patrosinadó. E organisadónan di e partidonan ta bisa di ta hopi agradesido pa e bon koperashon ku nan a risibí di e patrosinadónan. Lo tin 7 tim di hende hòmber ku ta partisipá, mientras ku tin 5 team di sea hende muhó òf mixto.
Entrenamentu
U toke spesial na e turneo ta presensia di Arno Havenga, ku pa 8 aña a fungi komo coach di e tim nashonal femenino di hulanda. Den e 8 añanan aki e tim tabata tin hopi eksito mundialmente. Havinga mes tambe a partisipá na e weganan olímpiko na aña 1996 i 2000.


text:
Kralendijk – KPCN i Direktorado di Supervishon i Mantenshon ta kontrolá èkstra durante e dianan liber di Pasku di Resurekshon na playa i na kunuku.
Ta kontrolá pisá si hende ta tene nan mes na playa na e prohibishon pa kamper. Na playa, riba laman i na kunuku tin un prohibishon pa aglomerá. Ta prohibí tambe pa bebe alkohòl den espasio públiko manera na playa. E kontròlnan severo ta nesesario awor ku a prolongá e lockdown ku dos siman pa evitá ku e vírùs di corona ta sigui plama.
Será
Bièrnè Santu i promé dia di Pasku di Resurekshon pakusnan i tiendanan ta será. Hende por skohe pa bai playa e ora ei. KPCN i Direktorado di Supervishon i Mantenshon lo pone bòrchi na playanan pa kòrda e bishitantenan na e medidanan severo. Hendenan ku ta biba huntu den un kas tin mag di bai playa òf kunuku.
Pero no ta e intenshon ku aya nan tin kontakto ku personanan ku nan no ta biba den kas kuné. Gezaghèber Edison Rijna a deklará anteriormente ku por lo pronto e no ke un prohibishon pa bai playa. Rijna ta haña ku siudadano mester tin chèns pa distraí. Gezaghèber ta ferwagt sí ku e siudadanonan ta tene nan mes na e reglanan en bista di e kasonan di kontagio na e isla.


text:
Proyekto “TRESE BO TAS”
WILLEMSTAD – Djasabra, 14 di Sèptèmber, gruponan di Scouting Antiano e asosashon di Scout di Kòrsou a partisipá ku hopi mucha/hóbennan di e sekshonnan di Bevers, Welpen, Scouts, i Explorers kompaña ku nan lidernan na un evento organisá pa e sekshon di UNESCO (United Nations Educational Scientific and Cultural Organization) na Kòrsou ku a hiba e titulo – “TRESE BO TAS”.
Scouting Antiano a uni huntu ku UNESCO pa traha riba e proyekto di konsientisashon riba kuido di nos miedo ambiente i tambe e efekto di uso di plèstik riba e futuro di nos isla.
E kampaña “TRESE BO TAS” ta un parti di UNESCO su kampaña “BRING YOUR BAG” ku a ser lansa na e isla Jamaica. E proyekto ku a start 14 di Sèptèmber, ku un grupo di hóben di entre 4 i 18 aña.
Trese bo Tas ta konsistí di dos fase, kualnan ta edukashon i entrenamentu. Den e promé fase ta trata na enkurashá e hóbennan pa rechasá uzo di plèstik ku ta wòrdu usa un solo bahia, manera tas di supermerkado òf otro lugá ku ta hasi uzo di plèstik.
Pa ku esaki a siña e hóben pa e i su mayornan bai hasi kompra ku nan mes tas duru i reusabel asina nan no mester usa saku di plèstik ku ta wòrdu benta afó despues di un uso.
Den e di dos fase e hóbennan lo risibí entrenamentu i instrukshonnan nesesario pa por traha riba disposishon di sushi i risaikel. Huntu ku esaki nan ta risibí tambe e konosementu pa lanta nan propio negoshi riba e tereno di resiklá plèstik


text:
Douane ta recorda comerciantenan con pa calcula balor di mercancia cu ta wordo importa
A base di diferente reaccion y pregunta for di comercio, Departamento di Aduana ta informa su clientenan encuanto e calculacion di balor di mercancia, e asina jama douanewaarde.
Na aña 2012 douane a recorda comerciante mediante un articulo den Prensa riba algun detayes cu kier ser mira riba facturanan cu ta ser entrega na Douane.
Brokers, comerciantenan y importadornan tin di tene cuenta cu e siguiente 4 puntonan cu ta di suma importancia pa e calculacion di douanewaarde :
1. Condicionan cu ta mara na e entregamento di mercancia cu ta por ehempel CIF, CIP, CF, CFR, CPT, DDP, DDU, DES, DEQ etc. ta gastonan cu ta core riba cuenta di e bendedor. Si acaso un di condicionan menciona ta poni riba un factura e ora e bendedor mester specifika e gastonan riba e factura.
- No ta acepta descuento riba gastonan di transportacion, ni transportacion gratis. E gastonan di transportacion den e dos casonan aki lo wordo calcula door di usa tarifanan usuario di rutanan similar. Esaki ta conta pa seguro di e mercancia tambe, Douane lo calcula 1,5% pa seguro si no presenta un seguro.
- No ta desconta gastonan di “Aruba Landing of Terminal Handling Charges (THC destination)” si e no ta specifica riba e Bill of Lading.
- Palabracionan no acepta pa douane den documentonan di transportacion of facturanan comercial ta: “sales orders”, “MEMO”, “quotation”, “order confirmation” “as agree”. Esaki ta conta tambe pa facturanan comercial cu tin e palabranan: “this is not a bill”, “do not pay this amount”, “value for customs only”.
Documentonan cu ta incorrecto of incompleto lo wordo poni “on hold”, alabes e cliente lo wordo poni na altura cu falta documentacion of documentonan ta incorrecto pa asina e cliente entrega e documentonan concerni. Den caso cu clientenan no entrega e documentacion apropia tin consecuencia cu e carga ta keda stagna te na momento cu e documentonan apropia wordo entrega pa asina douane por hasi su verficacion y release e carga segun ley di douane.
Un biaha mas Departamento di Aduana ta hasi un suplica na tur cliente pa tene cuenta cu e 4 puntonan ariba menciona en conexion cu e calculacion di e balor di douane pa evita cu e proceso di release carga wordo stagna innecesariamente cu tur consecuencianan indesea cu ta bin na momento cu e trabou di verificacion di aangifte sosode.
Departamento di Aduana ta gradici tur su clientenan cu ta tene cuenta cu e douanewaarde y si tin cualkier pregunta of duda con pa calcula esaki, por bishita nos website www.douane.aw tambe por tuma contacto libremente via telefon: 5238888 of email nos na: info@douane.aw.


text:
ORANJESTAD,Aruba
Cuerpo Policial a ricibi diferente donacion y nos kier a gradici cada un di nan pa cu e bunita gesto aki pa nos organisacion.
For di Compra NV nos a haya diferente fruta pa nos personal . Di parti di Taco Bell nan a zorg pa coy come pa e polisnan trahando anochi. Di Frasa Aruba conhuntamente cu Greg Croes di e programa Power Sports Aruba varios caha di ROCKSTAR energy drink. Cut & Curves tambe a duna diferente productonan pa cu nos polisnan trahando.
Aruba a conoce un situacion hopi serio den e ultimo simannan cu ta e Coronavirus (COVID-19).
Esaki a conduci cu nos a conoce un TOQUE DE QUEDA y na unda nos di Cuerpo Policial ta trahando incansablemente pa cu esaki.
Cuerpo Policial ta gradici cada un di nan di curason y lo zorg pa tur material wordo parti den e diferente districtonan.


text:
Diaranson dia 3 di maart, 2021 a observa Dia Mundial di Bestia y Matanan Salvahe. Durante e di 68 asamblea general di Nacionnan Uni (UNGA), a proclama esaki riba 3 di maart 2013. E fecha aki ta e aniversario di firmamento di e convenio internacional cu ta regla traficacion internacional di especienan di flora y fauna cu ta bou menasa of ta den peliger, conoci como ‘Convention International Trade in Endangered Species of Wild Fauna and Flora (CITES).’
Na Aruba tambe nos ta haci uzo di e acuerdonan conforme e convenio internacional aki pa brinda proteccion na nos flora y fauna. E autoridad Veterinaire dienst ta e departamento cu ta maneha tur aspecto cu ta trata declaracion di e especienan cu ta protegi pa CITES. Directie Natuur en Milieu (DNM) na 2016, conhuntamente cu otro departamentonan concerni cu medio ambiente a amplifica e ley Natuurbeschermingsverordening (AB 1995 no 2). E amplificacion cu ta elabora riba e contenido di e verordening ey, ta e Landsbesluit bescherming inheemse flora en fauna (AB 2017 no 48) cu ta contene e lista di e especienan protegi internacionalmente y localmente, como tambe ta inclui esunnan cu ta endemico.
E tema di e celebracion internacional pa 2021 ta “Mondinan grandi cera y con nan ta provee pa e pan di cada dia: Sosteniendo hende y e planeta.”Na Ingles: “Forests and Livelihoods, sustaining people and planet.” E tema ta pone enfasis riba e rol di e areanan di mondi grandi y cera y e servicionan cu e ecosistema ta brinda pa sostenibilidad y convivencia di miyones di hende globalmente. Na Aruba nos no ta papia di e areanan di unda tin hopi mata berde cu a crece cera, pero si nos por trece mas den luz e topico di nos mondinan. Particularmente e tema scogi internacionalmente cu ta trata e comunidadnan indigena y esunnan local cu tin lasonan historico cu e areanan di vegetacion abundante y e bida salvahe di e bestianan y matanan di e area. Asina por mira con Nacionnan Uni ta alinea e topico scogi cu e compromiso pa loke ta trata e metanan di desaroyo sostenibel (SDG) number 1, 12, 13, 14 y 15. Esakinan ta SDG#1; caba cu pobresa, SDG #12; promove uzo sostenibel di recursonan, SDG13 cambio di clima y SDG #14 y #15 cu ta promove conservacion y maneho sostenibel di bida marino (SDG14) y riba tera (SDG 15).
E convivencia aki ta necesario pa cubri cierto aspectonan basico pa humanidad manera cuminda, proteccion, energia y medicina pa salud. E sobrevivencia di e areanan cu tin un vegetacion cera y nan especienan ta depende di e convivencia menciona. P’esey nos mester siña biba den harmonia cu naturalesa y no destrui pa despues lamenta.
Actualmente, por mira cu tin varios crisis andando pareu riba nos planeta, manera: cambio di clima, perdida di biodiversidad, tambe impactonan economico, social y di salubridad cu e pandemia a trece cune. E yamada mundial ta pa e modelonan di maneho tambe inclui bienestar di hende y conservacion di areanan di mondinan grandi cera, su especienan, como tambe e ecosistema cu ta sostene nan. Manehonan cu ta inclui e balor di e practicanan tradicional y conocemento cu ta contribui na establece un relacion duradero cu e recursonan di e sistema natural.
Directie Natuur en Milieu, departamento encarga cu maneho di naturalesa y medio ambiente pa Aruba kier uni n’e esfuersonan aki. DNM tambe ta traha na bienestar di nos comunidad door di proteha nos mondinan, bestia y matanan local. Hopi di esakinan ya ta protegi pa CITES y nos leynan local y nos di DNM mester trece esakinan dilanti pa por engrandece conocemento general y e importancia di esaki pa nos herencia.


text:
Diasabra den careda di 1:15 marduga mientras cu polisnan tabata atendiendo cu un cas den Paardenbaaistraat a keda notifica cu un nissan march ta biniendo den nan direccon for di LG Smith Blvd coriendo basta malo mes y a dal acera algun ocasion. Patruya a bay di biaha para warda e vehiculo yega y asina a bay nan tras te banda di parada di bus e auto a para. Tabata tin tres persona den e auto, na stuur un dama y acompaña pa su dos amigonan. A pone e dama supla pero no a surpasa e limite, ta mustra di lo tabata bou influencia, polis a papia cu e dama e manera di maneha un auto den e forma cu e tabata ta e momento ey y no por a lage sigui core pa despues hayanan mes den un desgracia. A kita e auto hiba esaki warda y e amiga y su amigonan a keda na pia.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Recientemente Minister Endy Croes a haci bishita oficial na IBISA Sportcentrum San Nicolas como tambe IBISA na Playa. IBISA ta un ‘stakeholder’ hopi importante pa Gobierno di Aruba. E mandatario di Deporte a ricibi e oportunidad di mira e programa ‘Nos Grandinan Activo’ cu ta un di e programanan cu IBISA ta ofrece na comunidad di San Nicolas. Un programa hopi bunita unda cu cuater biaha pa siman tanto na IBISA Sportcentrum como tambe na Community Pool nos grandinan ta haya oportunidad di practica deporte y socialisa.
Y asina tin diferente actividad cu ta tuma luga na IBISA Sportcentrum for di mainta te atardi pe comunidad di San Nicolas. Minister Endy Croes a ricibi un recorido di e luga como tambe a tuma nota di e necesidadnan cu falta na e facilidad. E mandatrio a duna un bon noticia na unda cu a compromete cu den 2023 ora e presupuesto wordo aproba ta percura pa bin dos dak pafo caminda cu lo haci e luga hopi mas atractivo pe hobennan como tambe e grandinan cu ta haci uso di e facilidad aki durante dia. Despues di e bishita na IBISA Sportcentrum San Nicolas Minister Endy Croes a continua cu su bishita na IBISA Playa, unda a conoce e empleadonan, por a reuni cu nan y scucha nan preocupacionan. Pa finalisa Minister Endy Croes ta gradici ekipo di maneho di IBISA como tambe tur empleado pa e caluroso bon bini!


text:
E Raad van Commissarissen di Setar N.V. ta consisti di e siguiente personanan:
- Sr. Stephen Daal - President-Commissaris;
- Sr. Anthony Croes - Plaatsvervangend voorzitter;
- Sr. Giovanni Atencio – Commissaris;
- Sra. Carolina Lopez Paz – Commissaris;
- Sra. Iveta van Veen – Commissaris.
Director di Setar N.V. señor Roland Croes tambe tabata presente na e introduccion.
E constelacion nobo di Raad van Commissarissen di Setar N.V. ta consisti di profesionalnan cu amplio experiencia. Señor Stephen Daal ta un empresario cu varios aña di experiencia y a fungi 2 biaha como presidente di ATIA. Señor Anthony Croes ta un registeraccountant cu amplio experiencia den e ramo, ta doño di su propio compania di accountant y ta fungi den diferente otro rol den nos comunidad. Señor Giovanni Atencio tin un preparacion academico den business administration y tin un carera amplio den mundo bancario. Señora Carolina Lopez Paz ta un abogado cu 15 aña di experiencia den abogacia y doño di su propio bufete. Señora Iveta van Veen ta actualmente financial manager na Universidad di Aruba y tin background den accountancy y amplio experiencia internacionalmente den e ramo di finansas.
“Mi ta contento di introduci e constelacion nobo di Raad van Commissarissen aki consistiendo di profesionalnan independiente den area di business, accountancy, abogacia y finansas y ta sigur cu nan lo haci un bon trabou hunto cu directiva di Setar N.V. Mi ta deseanan hopi exito y sabiduria den e trabounan cu tin nan dilanti”, minister Geoffrey Wever.


text:
Diasabra den oranan di atardi famia di Renald Jose Dirksen a dicidi di bati alarma pa motibo cu Renald lo a sali di Diabierna atardi y te diasabra atardi nan no tabata sa di su paradero.
Home Uncategorized Reaccion di un ruman di Renald Jose Dirksen despues cu cosnan negativo...
Reaccion di un ruman di Renald Jose Dirksen despues cu cosnan negativo a wordo publica di su ruman
Diasabra algo pasa di 8’or di anochi a localisa Renold Dirksen. Polis a top’e riba caminda na Piedra Plat y despues di a localise, ela bay warda di polis pa duna cuenta.
Ruman di Renold a comunica cu nos y kier a aclarea loke a wordo publica cu no tabata corecto y aparentemene lo a aparece den medionan social y riba website di noticia.
Segun su ruman nan a pone cu Renold lo tabata tin un arma di candela cu ne y cu Esey Sigur NO tabata e caso.
Renold ta un persona cu ta practica e deporte di airsoft, arma cu e lo por tabata tin cune ta di airsoft, Renold no tin arma di berdad, e ta inverti hopi placa den e deporte aki.
Tambe a pinta su ruman como un persona peligroso, cual sigur su ruman no ta, e ta un persona hopi trankil y es mas su ruman ta un empleado publico pa basta aña caba y tambe cu su ruman lo tabata actua straño ultimamento tampoco no ta cuadra cu e berdad.
Nan ta lamenta cu ora un famia den desesperacion bati na porta di autoridad pa ayudo, e información cu famia a duna pa por haya nan miembro di famia bek ta wordo troci y saca for di contexto masha mahos mes y cu no ta cuadra cu e berdad.


text:
Kralendijk – Tin 8 kaso aktivo di Covid-19 na Boneiru awe 13 di yüli 2021. Di e 14 resultadonan di tèst ku a drenta unu a resultá di ta positivo. Un persona a rekuperá di Covid-19.
Lesa tambe:
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí


text:
Resumen di Famia (Familie overzicht)
Un peticion pa un resumen di famia por wordo haci na e Seccion di Servicio di ANA.
Un resumen di famia ta ensera: informacion manera un buki di matrimonio (trouwboekje) (pero mas detaya) p.e. informacion di pareha, mayornan y yiunan (nomber di famia, nomber di persona, fecha di nacemento, lugar di nacemento, fecha di casamento, fecha di fayecimento, nomber di yiunan, fecha di nacemento y fayecimento di yiunan ect.)
Kico pa trece
- Identificacion valido (p.e. paspoort, carchi ID, rijbewijs)
- Buki di casamento (Trouwboekje) (si tin esaki)
- Informacion di famia (p.e. nomber completo y corecto, fecha di nacemento, fecha di fayecimento)
Costonan
Depende di informacion cu ser haya ta stipula un prijs.
Duracion
1 – 2 siman (depende di grandura di famia)


text:
Gobierno di Palau ta bisa cu tanker cu recientemente a carga crudo di Venezuela tabata usa señal falso pa sconde su identidad, asina posiblemente por pone e isla bou cai bou sancionan di Merca. Palau ta pidiendo Venezuela pa investiga e barco cu a afirma di ta e tanker Ndros.
Ndros tabata un tankero registra bou e bandera di Palau cu a ser demoli na aña 2018 pues nunca e por tabata den luna di December pasa na costa di Venezuela.Aparentemente e tankero aki ta hasi como si fuera e ta registra na Palau y esaki ta totalmente falso, asina e carta ministro di estado di Palau a manda pa ministro di relacionan exterior di Venezuela na embahanda Venezolano na Tokyo, Japon. Asina ta cu e tankero ta usando un señal AIS(automatic identification system) falso pa asina sconde su registracion real. E tanker cu a carga crudo na Venezuela tabata practica “spoofing” cual ta ora barconan ta manda señal usando informacion di otro barco, asina Windward Ltd, un compania na London cu ta hasi segimiento di trafico maritime a bisa. Esaki ta indica un tactica den e maniobranan di pushi y raton cu companianan cu ta sigui busca petroleo na Venezuela desafiando e sancionan imponi pa Merca. Venezuela ta sigui exporta crudo aunke e sancionan imponi pa Merca pa descurasha companion maritime pa hasi negoshi cu PDVSA y Petroleos de Venesuela SA. Tankeronan cu ta usando varios metodo pa hasi seguimiento di nan mas dificil manera paga e transponder AIS, tapa e nomber di e barco y usa number falso den e documentonan.Den ultomo 6 luna nomber di 13 barco cu no ta existi mas a ser usa pa logra sconde nan identidad real. Ndros ta e unico nomber cu a ser identifica via satelite di tur esakinan y despues di investigacion a resulta cu e tanker aki realmente ta Calliop cu ta registra na un compania di Hong Kong. Calliop tambe a yega di hasi spoofing usando e nomber di e tankero Sea Cliff registra na Iran.
Gobierno di Palau ta pendiente di resultadonan di e investigacion cu nan a pidi gobierno di Venezuela.


text:
WILLEMSTAD- 16 di febrüari 2022 – Ofisina di Turismo di Kòrsou (CTB) ta raportá un kantidat di 35.489 turista di estadia pa luna di yanüari. Di e 35.489 turistanan risibí, un total di 74% a bini for di Europa, 12% a bini for di Nort Amérika, 10% for di Sur Amérika, 2% for di Karibe i tambe 2% for di sobrá paisnan di mundu. Pa dia, un kantidat di 1.145 turista di estadia a keda registrá. Huntu e turistanan risibí na luna di yanüari a keda un total di 413.164 anochi riba Kòrsou.
For di Hulanda nos a risibí 23.631 turista, kual ta 29% mas ku na luna di yanüari 2019 esta promé ku pandemia. For di Alemania, 794 bishitante a keda risibí miéntras for di Bèlgika 519 bishitante a keda risibí. Di e turistanan europeo aki, 56% a keda den un ‘resort hotel’ (esta hotèl grandi, chikí i bùngalo) na luna di yanüari.
For di Estádos Unídos un kantidat di 3.459 turista a keda risibí na luna di yanüari. Pa loke ta trata Canada, e total di turista risibí tabata 772. Esaki ta nifiká ku nos a risibí un total di 4.231 turista for di Nort Amérika. Di e turistanan prosedente di Nort Amérika 61% a keda den un ‘resort hotel’.
For di region di Sur Amérika un total di 3.516 turista a keda risibí. Di e turistanan aki un total di 1.928 esta 55% ta prosedente di Colombia. Miéntras 605 esta 17% a bishitá nos for di Brazil. For di region Karibe, Kòrsou a risibí 867 turista di estadia na yanüari, primordialmente for di e paisnan di Karibe Hulandes.
Na luna di yanüari un total di 39 barku krusero a bishitá nos pais ku un total di 39.975 turista krusero.
E kantidat di turista di estadia registrá na komienso di aña a kontinuá den bon direkshon. E progreso registrá den e delaster lunanan di 2021 i kuminsamentu di e aña aki ta danki na e esfuerso kolektivo di stakeholders lokal huntu ku nos partnernan internashonal den nos merkadonan prinsipal. E esfuerso kolektivo kombiná ku e prestashon aktual, ta duna señal positivo pa ku e meta stipulá pa 2022 esta pa alkansá un total di 375 mil turista di estadia.


text: KRALENDIJK – Relashoná ku loke Radio Live 99.9 FM a publiká resientemente tokante loke a sosodé na SGB, Frans van Efferink direktor general di e skol a reakshoná riba e artíkulo. Ta trata di e kaso kaminda un dosente asistente a mishi ku un òf mas alumno. E dosente aki lo a pasa man na bèl di e mucha i a klap’e riba su chanchan. E mama ku a bin tende di su yu kiko a pasa, mesora a aserká e dosente asistente kende a bisa ku el a klap e alumno paso e tabata na un sitio ku ta prohibí pa muchanan ta na sierto momentu. E dosente a pidi tantu e alumno komo su mama despensa di loke a sosodé. Van Efferink:” Nos ta na altura di loke a keda publiká, i nos a sinta na mesa i papia ku mama di e alumno. Loke a sosodé ta inkorekto. SGB ta para pa siguridat pa e alumnonan i tin esaki haltu den su bandera. Loke a sosodé ta ku e dosente asistente di SLP a tek e alumno na su bèl i riba su atras. Nos no ta tolerá tipo di aktonan manera loke a sosodé. Van Efferink a indiká ku e dosente asistente enbolbi tabata den su periodo di prueba i SGB a tuma e desishon pa tèrminá relashon di trabou inmediato kuné. Skol ta skohe pa un relashon pedagógiko entre edukadó i alumno. SGB ta lamenta pues loke a sosodé na e skol i e mama por ta sigur ku algu asina lo no ripití. Nos tin rèspèt pa tur mayor i ta komprondé bon kla kiko e mama a ekspresá di loke a sosodé. Pa straño ku e ta zona, mi ta di akuerdo ku e mama a bai polis pa loke a sosodé na skol pa investigashon wòrdu hasí di un tèrsera partido,” direktor di SGB van Efferink a menshoná. El a mustra bon kla ku e skol no ta para pa tipo di aktitut asina, esta e forma kon e asistente a aktua. Den bon kombersashon ku e mama, e lo sòru pa e yu por sigui su karera na e skol sin miedu.


text:
Kralendijk- Den oranan di mainta riba djamars 27 di yüli, kuater kachó a ataka un dama riba un baiskel na Kaya Caribe. E víktima tabatin heridanan di mordé na su rudia drechi i na su hep drechi.
A base di tur deklarashonnan skuchá, e heridanan ku e víktima a optené i pa garantisá seguridat di otronan dor di di prevení ku otro ta bira víktima di e kachónan aki, a disidí pa tira e kachónan. Promé ku esaki a tuma lugá a wak bon den besindario pa garantisá seguridat di terseronan.
Regularmente notifikashon tokante kachó agresivo ku ta kana lòs ta drenta. E frekuensia i seriedat di e notifikashon nan ta varia. Ta trata di notifikashon tokante entre otro kachó ku ta morde kabritu i galiña mata ku konsekuensia finansiero pa tenedó di bestia, pero tambe kachó ku ta ataká siklista i shofùr di skuter lokual ta krea situashonnan sumamente peligroso den tráfiko.
Oumento
E kantidat di insidente kaminda en bèrdat kachó ta morde un persona i ku esaki mester di tratamentu médiko, ta oumentando. KPCN ke hala atenshon di doñonan di kachó pa tene kachónan den kurá dor di sòru pa un kurá stabil for di kua e kachónan no por sali i/òf pa mara e kachó.
Esaki pa prevení tipo di situashonnan asin’aki. Ta rekomendabel pa sosialisá un kachó. Un kachó mester di edukashon i treinen. Pa esaki tin fasilidatnan presente na Boneiru. Abo komo doño ta responsabel pa e komportashon i treinen di bo kachó.


text:
WILLEMSTAD- 4 di mart 2016 – Resientemente Ofisina di Turismo di Kòrsou (CTB) a lansa un hèrmènt online nobo, ‘Tourism Insight active report’. E sistema aki ta proveé datonan importante i estadístika riba turismo di Kòrsou. E meta di e sistema aki ta pa por asistí stakeholders i públiko en general pa por tuma desishonnan sosio-ekonómiko miéntras ta kontinuá ku e esfuersonan pa desaroyá e marka Kòrsou. E datonan ta keda kompilá for di e karchinan di embarkashon i desembarkashon. E kontenido lo keda aktualisá riba un base mensual.
E ‘Tourism Insight active report’ ta repartí den tres sekshon: resúmen (overview), un análisis regional (regional analysis) i otro dimenshonnan (other dimensions). E sekshon di resúmen ta proveé informashon di e kantidat di turista di estadia repartí bou di e 10 merkadonan prinsipal. E sekshon aki ta duna e posibilidat pa wak bèk den e sifranan di turismo di estadia, kantidat di anochi ku e bishitantenan a keda nos pais i turismo krusero. E datonan aki ta for di aña 2000 te ku e aña aki. Den e sekshon ku ta duna un análisis regional por haña e prestashon regional ku mapa di kada pais. E di tres sekshon ta enfoká riba e dimenshonnan mas importante di e 10 merkadonan prinsipal ilustrando e tipo di akomodashon, durashon di estadia i e grupo di edat.
Pa haña akseso na e ‘Tourism Insight active report’ bai riba http://bit.ly/1TwczkH
For di un kòmpiuter e sistema ta kompatibel ku Internet Explorer 8.0, 9.0, 10 i 11. Usuarionan di Apple mester download “IBM Cognos Mobile application” riba nan tablet i/òf smart phone pa por wak e rapòrt. Hasiendo esaki bo tin estadístikanan di turismo semper aksesibel unda ku bo ta.


text:
Sòftbòl fastpich hubenil a bria ku tremendo evento
Djárason último tabatin un evento na Buenavista ballpark. Buenavista Ballpark a keda transformá di un forma inkreibel ku a kuadra presis ku e evento. Apesar di e retraso CSB por ta orguyoso kon e kosnan a kana i sigur pa mira asina tantu persona ku a akudí na e evento aki. E anochi a wòrdu dediká na e selekshon femenino ku a gana medaya di oro na 1976 den CAC. Cali Manuel ku a fungi komo MC di e anochi a trese e biografia di e selekshon di 1976 i Sr Taffhy de Jong ku ta un di e téknikonan di e selekshon di 1976 a introdusí tur e hungadónan di 76 presentá na e públiko i a bisa algu di e hungadónan aki. Tambe tabata presente e hòmber grandi i baluarte di sòftbòl fastpich aki na Kòrsou i tambe riba plano internashonal sr. Clovis Lodewijks. Pa loke ta trata e homerune derby mes Tanisha Gil a Sali e ganador, ganando di Jandely Ricardo den final ku 13 homerun kontra 9 di Jandely Ricardo. I den Speed Contest Anais Piar a sali viktorioso. Den un tremendo wega di tur strea, Jandely Ricardo a dal un homerun ku 1 hende na base pa empatá e wega na 3 kareda. I asina e wega di tur strea a keda empatá na 3 kareda. Direktiva di CSB ke yama danki na MCB, grupo Power i tambe grupo di seú.
Playoff hubenil:
Djasabra awor playoffnan di weganan di hubenil ta start na vèlt di Montab aya na montaña. Despues di kasi 30 aña sòftbòl fastpich ta regresá montaña. Weganan lo kuminsá 1or di mèrdia ora ku Younstars/Kanga vs Starosa Angels 2 wega bálido pa no3. vs no.4. Despues pa 3 or di atardi Souax/Eagles vs Starosa Angels 1 ku ta e wega bálido pa no1. Vs no 2. Nos ta invitá tur fanátiko bin apoyá nos muchanan e wikènt aki na Montab. Djasabra i djadumingu awor.


text:
Diahuebs mainta e caso di un hoben acusa di asesinato y intento di asesinato di famia cu veneno di djaca den orange juice a bin dilanti corte. Fiscal ta pidi 12 luna di prizon.
E dama hoben di 16 a├▒a di edad ta sospecha di asesinato di su wela y intento di asesinato di otro dos miembro di famia. Hues a indica cu riba 23 di november of prome cu esaki e lo tuma su decision riba den e caso ki cu a resulta di bira hopi complica mes. Ta bay haci net un a├▒a cu esaki a sosode.
22 di november e sospechoso a bay Kinppo Foodcenter pa cumpra un orange juice marca HomeMaker cu aparentemente su wela a pidi. E discusion inicialmente tabata ta si e wela mes a gara e glas di orange juice of si esaki a wordo duna na dje. A bin sali na cla cu ta e sospechoso mes a dun’e y por mira riba imagen di camara di siguridad na e supermercado cu ta e hoben mes a cumpra e juice. Den investigacion di autoridadnan a sali na cla tambe cu un dia prome cu e incidente, e hoben tabata den e supermercado puntrando pa veneno di djaca y si e por haya esaki den forma di puiro.
Ora cu hues a puntra e sospechoso riba esaki ayera, el a nenga di duna comentario.
Varios biaha e hoben a nenga di contesta preguntanan di hues y te hasta a yora un rato ora cu a keda confronta cu algun punto cu a sali den e investigacion. Manera conoci, e wela a bebe e juice aki cu tabata contene veneno di djaca aden, anto a bira sumamente malo. E se├▒ora di edad mester a bay cu urgencia Colombia pa tratamento. Otro miembronan di famia tambe a bira malo y mester a bay hospital urgente. Ni algun tempo despues cu e se├▒ora tabata na Colombia pa tratamento, el a fayece. Den corte a bin dilanti cu el a sufri di da├▒o celebral severo pero su causa di morto no a bin directamente por medio di veneno. Mas bien cu el a bira malo anto su salud a bay hopi atras, organonan cu a cuminsa faya, pa motibo di a consumi un tiki di e veneno aki den e orange juice. Den investigacion a bin dilanti tambe cu e veneno no tabata den e orange juice ora cu a cumpra esaki na e supermercado. E juicenan na e supermercado durante e investigacion e tempo ey a wordo controla pa sigura esaki.
‘Problemanan na cas’
Investigacion di autoridadnan a saca afo cu a mira tambe algun rastro di e mesun veneno aki den cushina di e cas di e famia. E hoben na prome instante a insisti cu e no ta corda y no sa con e veneno a bin den e juice. Algun rato despues el a wordo confronta cu informacion cu a wordo colecta por medio di un grabacion di audio y video cu un amigo di famia a haci anto entrega na polis. Den e grabacion aki por mira y scucha e hoben combersando cu otro dos dama desconoci. E mucha aparentemente lo mester a haya conseho of sugerencia pa uza veneno di djaca pa haci da├▒o na su wela. Un trahado di e supermercado y otro hoben cu ta yena saco tambe ta corda cu e sospechoso a drenta e supermercado pa puntra y cumpra e veneno. Na dado momento hues a bolbe confronta e hoben cu tur e informacion cu a bin dilanti di testigonan y autoridadnan, anto e hoben a opta pa papia. Sinembargo, e hoben a haci un peticion si por fabor prensa lo por sali for di e sala pa asina e informacion aki no wordo publica riba internet of corant. Mescos cu a pidi pa ningun nomber tampoco di ningun persona envolvi wordo menciona den publicacionnan ni inicialnan. Na momento cu prensa tabata permiti pa drenta bek e sala, nos redaccion a compronde cu e hoben a papia y admiti di pone ‘un tiki’ di e veneno den e juice.
Fiscal ainda tabata tin dificultad pa compronde e motibo di haci esaki. E hoben a declara cu e tabata wordo agredi pa e wela y se├▒ala riba algun of otro problemanan na cas. E abogado den su defensa mes a subraya cu e hoben a pasa den hopi cos fastioso den su hubentud y no tabata su intencion pa mata e se├▒ora. Manera menciona, autopsia haci riba e curpa di e se├▒ora cu a fayece a mustra cu e no necesariamente a muri por medio di e veneno, mas bien pasobra el a bira malo y funcionamento di algun di su organonan a cuminsa faya.
Fiscal a indica cu si bo purba haci da├▒o na un persona cu por ehempel un substancia manera sucu di puiro, ta imposibel y no ta castigabel pasobra sucu no ta venenoso y no por causa da├▒onan mortal inmediatamente manera veneno. Pero si ta bay uza un substancia manera veneno di djaca, cual ta uno peligroso pa salud y venenoso, a pesar cu un tiki so wordo uza of no, esaki huridicamente ta un acto castigabel segun fiscal. Ministerio Publico ta haya cu como cu e sospechoso ta un mucha ainda, nan ta exigi un castigo di 12 luna di prizon incondicional. E hoben ya a sinta 8 luna.


text:
Awe 8 di maart ta un dia prestigioso pa e comunidad femenino unda Bon Dia Aruba a tene contacto cu diferente hende muhe pa conta nos un tiki di nan experiencianan y desafionan cu a enfrenta den e poderoso pasantia aki. Ki nan nos a acerca Miledy Jerez cual ta conta nos un tiki di su infancia, obstaculonan y confrontacionnan manera un ser femenino.
Miledy tabata un persona cu desde su hubentud semper a gusta studia, e la caba su MBO y cu su 20 aña di edad a bay den Universidad cual e la tuma e decision di studia periodismo. Su inspiracion of dicon, periodismo ta pasobra e tabata gusta loke por yama periodismo investigativo, e la descarta cu semper el a gusta entrevista hendenan, ta riba caya y hasta bin na logra crea su propio documentarionan.
E mayornan di Miledy den e temponan aya, tabata hopi estricto y tabata mira periodismo manera algo peligroso. Miledy su ruman muhe grandi tabata paga su estudionan pe, cual tambe no por a sigui haci esaki mas pe. Esaki a causa cu e no por a sigui su soño y e mester a tuma un otro direccion. Den e tempo ey Miledy tabata tin 10 ruman cual 7 ta muhe y 3 ta homber.
E tabata sinti cu a nan tabata tin e dominio riba di e rumannan homber. Miledy a conta nos un storia unda su rumannan homber tabata pidi’e pa consehonan ora di a invita un persona sali y e la bisa cu “Sin nos, nan tabata manera galiña sin cabes”.
Siguiendo na e direccion cu Miledy mester a tuma despues di su confrontacion cu su mayornan. E la conta con e la traha manera un stagiair pa 7 aña na un scol basico. En cuanto esaki e tabata tin 27 aña di edad. E tabata duna les di Ciencias Naturales ( KDN ). Miledy a keda ofreci pa engrandece den su posicion pero, no a acepta e oferta a ki pasobra e no tabata algo cu e tabata kier, pero si e la opta pa continua manera un secretaria pero a haci esaki pa un periodo di solamente 2 aña.
Miledy a bisa si, cu e semper kier a sigui studia periodismo pero pa es motibo di loke a pasa cu su mayornan e la sinti cu “su hala nan a wordo corta”. E la continua di haci diferente cursonan manera cashier y a haci un tercer curso di Ingles. E la dura varios aña trahando manera cashier te ora e la casa y a bin biba na Aruba.
E la casa cu un dominicano y hunto a dicidi di biba na Aruba y crea un famia. Unda e la dedica na su 2 yiu muhenan y awo e la crea su bida ki nan na Aruba. Miledy tin 20 aña na Aruba y 27 aña di casa. Despues di 5 aña un amiga cu e la conoce na Aruba a puntr’e si e lo ta interesa pa traha y awo e ta trahando na Marting Trading.
Pero prome cu esey miledy a conta nos su prome encuentro cu machismo unda su casa no tabata kier pa e traha pasobra e la bis’e “mi no a trece bo ki nan pa traha”. Miledy a keda sorprendi na e tipo di actitud cu su casa a bin dilanti cune, pero esey no a stop e nunca di a traha pa su bienestar.
Su casa a bis’e cu eno lo hib’e trabou y miledy a bis’e cu e no ta worry pa cana bay tan ten e yega unda e kier. E la conta nos con e dianan ey tabata un poco amargo entre nan dos, pero ora su casa a mira cu e tabata determina, e la sigui apoy’e despues.
Miledy ta expresa cu e ta sinti contento na unda e ta, e la wordo ofreci otro tipo di posicionnan pero pa motibo di transport e no por a acepta e oferta. Esaki no tabata algo pa demotiva nunca pasobra e semper a lanta cu e spirito di luchado y a logra tene su propio transporte den futuro, aunke e tabata un tiki laat na e momento cu e posicion ofreci tabata disponibel, esaki nunca a stop e di a bin semper cu un sonrisa na trabou.
E ta sigui conta con e por tene un balans entre su bida personal y trabou pasobra e ta traha solamente 6 ora pa siman y ta off riba weekends. Riba un diasabra 10 or di mainta bolo haya miledys ta laba paña, cu su Budlight banda di dje, atendiendo su casa y cushinando pa su 2 yiu muhenan.
Miledy ta manda hopi amor y felicitacion na tur hende muhe incluyendo na tur e abuelitanan e ancestronan cu tabata e prome nan di a lucha pa loke awo nos por tin derecho riba dje.


text:
E proyekto agrikultura, krio di bestia i peska (LVV) ta organisá dos enkuentro pa informá doñonan di kabritu i karné tokante e sistema di identifikashon i registrashon ‘Identificatie en Registratiesysteem’ (sistema I&R).
E enkuentronan ta dia 2 i 4 di ougùstùs di 1:30’or pa 3:30’or di mèrdia. Tin lugá pa maksimalmente 20 persona pa kada enkuentro.
E sistema I&R ta un kombinashon di registrashon online di kabritu i karné i markamentu di e bestianan. Asina ta registrá tur informashon tokante e bestia. Esaki ta yuda ora ta registrá ken ta doño i ku prevenshon di enteelt serka e bestianan. Durante e enkuentronan, LVV ta demonstrá kon doñonan di kabritu i karné por registrá nan bestianan online i kon nan por marka e bestianan.
LVV ta hasi un yamada na doñonan di kabritu i karné pa reservá un lugá lihé asina nan por ta presente. Personanan interesá por reservá un lugá yamando 717 8836 òf 717 6734. Tambe por pasa na ofisina di LVV pa reservá un lugá. Si tin un kantidat haltu di inskripshon, LVV lo plania enkuentro èkstra.
LVV ta organisá enkuentro pa doño di kabritu i karné
E proyekto agrikultura, krio di bestia i peska (LVV) ta organisá dos enkuentro pa informá doñonan di kabritu i karné tokante e sistema di identifikashon i registrashon ‘Identificatie en Registratiesysteem’ (sistema I&R).


text:
ORANJESTAD (AAN): Recientemente durante un anochi special pa honra tres Miss cu a sobresali den 2021, e organizacion GLW Foundation a percura pa busca algo special pa e candidatanan y publico presente.
Esey a consisti di tres caha yena cu ‘cos dushi’ tipico di Aruba y cu ta haci grandi y chikito contento.
Riba e potretnan aki por mira momento cu Miss Universe Aruba 2021, esta Thessaly Zimmerman como tambe Miss Teen Aruba International 2021, Elizabeth Johnson, ta cobando den e cahanan di cos dushi aki, cu a wordo produci pa e talentoso dama Mayra Solognier-Wever.
E dama Mayra Solognier-Wever na diferente evento, sa bende tanto bolo, conserva, dushi di cornflakes, cocada, y cupcakes.
https://diario.aw/categories/noticia/general/thessaly-zimmerman-comiendo-cos-dushi#sigProId07ffc4d5ae


text:
Notisia.
Boneiru.
Danny Rojer kandidato fuerte pa bira programma manager.
Notisia live 99 fm ta dispone di e informashon ku tin tur indikashon ku Danny Rojer lo bai okupa e puesto di programma manager pa atende ku e akuerdo di gobernashon ku a wordu firma ku gobiernu di Boneiru.
Danny Rojer no ta un deskonosi na Boneiru.
E tin 39 anja di edat y ta manager di kuido na fundashon mariadal , banda di esey e ta miembro di e management team di fundashon mariadal.
E tin 4 anja y mei trahando na fundashon mariadal y ta hasiendo bon trabou eynan.
Awor ta warde un reto nobo.
Ela keda skohe for 5 kandidato ku tambe a solisita pa e puesto di PM.
Eksito na Danny Rojer.
FUENTE: AIMED AYUBI.
NOTISIA KU BO POR KONFIA.


text:
Aktris Charmain Carr (73) Sound of Music a fayesé.
E aktris merikano Charmian Carr, ku a hunga e ròl di Liesl Von Trapp den e pelíkula “The Sound of Music” a fayesé na edat di 73 aña na Los Angeles. Su famia a partisipá esaki, segun e revista The Hollywood Reporter. Carr a fayesé djasabra pa motibu di komplikashonnan den un forma straño di demensia.
Carr tabatin 21 aña ora el a interpretá e yu muhé mayó di Von Trapp, ku a kanta e kansion “I Am Sixteen Going on Seventeen”. Despues di esei ela protagonisá den un pelíkula so mas. Tabata e pelikula “Evening Primrose” na 1966 huntu ku Anthony Perkins. El a bandoná e mundu di sine i bou di su mes nòmber el a kuminsá un empresa di diseño. Entre su klientenan tabatin entre otro Michael Jackson. Den e buki “Forever Liesl” ku el a publiká na 2000, Carr a konta su eksperenshanan durante filmashon di e pelíkula “The Sound of Music.” Un aña despues el a saka “Letters to Liesl” inspirá dor di míles di karta ku el a risibí di su fanatikonan.


text:
Schotte i Van der Dijs a bisa wes ku nan ta inosente.
E di tres dia di tratamentu di kaso babel kontra parlamentario i lider di partido polítiko Gerrit Schotte i su pareha Cicely van der Dijs a tuma lugá riba djarason. Abogado Knoops a reanudá ku defensa di e akusadonan i despues a tuma lugá ‘repliek’ i ‘dupliek’ i e último palabra di e akusadonan. ‘Repliek’ ta na momentu ku Ministerio Públiko ta refutá loke defensa a bisa. ‘Dupliek’ ta duna defensa oportunidat pa reakshoná riba e ‘repliek’. E akusashonnan kontra Schotte i van der Dijs ta labamentu di plaka, ‘jammers’ ilegal i denunsia falsu di pasport pèrdí. Abogado Knoops a indiká ku pa loke ta e akusashon relashoná ku labamentu di plaka, si no por konfirmá falsifikashon di dokumento, tampoko por konfirmá labamentu di plaka. Pa labamentu di plaka, e aktonan di e akusadonan lo mester tabata dirigí riba skonde fondonan i según Knoops, esaki no tabata e kaso. El a bisa mas aleu ku e transakshon di van der Dijs tabata normal. E sèn ku supuestamente e akusadonan a risibí, pa kual ta akusá nan di labamentu di plaka, tabata pa finansiá kampañanan di partido MFK i no pa uzo propio. Es mas, e promé finansiadó di MFK tabata MCB, despues Corallo. Knoops a bisa tambe ku tur donashon ku MFK a risibí tabata registrá korektamente. Pa e akusashon relashoná ku labamentu di plaka, Knoops a pidi apsolushon di kulpa (vrijspraak) pa ámbos akusado.
Uzo ilegal di ‘jammers’. Despues abogado Knoops a sigui su defensa riba uzo ilegal di ‘jammers’. Según Knoops, e ‘jammernan’ ku Schotte a uza, no ta kai bou di esnan ku ta prohibí i aparte di esei un di e ‘jammernan’ tabata dañá. Schotte a buska e ‘jammernan’ despues ku el a diskubrí un aparato pa skucha kombersashon den su outo. Schotte a hasi denunsia di esaki, pero Ministerio Públiko no a hasi nada. Knoops a bisa ku ta trata di un persekushon arbitrario, ya ku Buro di Telekomunikashon mes por a trata ku e asuntu. Pa e ‘jammernan’ Knoops a pidi ‘ontslag van rechtsvervolging’. Esaki ta un veredikto kaminda ta prueba e presunto delito, pero e delito no ta kastigabel. Pa Van der Dijs Knoops a pidi apsolushon di kulpa.
Pasport pèrdí. E último punto di e defensa a trata e denunsia falsu, tokante pèrdida di e pasport diplómatiko. Knoops a bisa ku tabata un eror honesto, kaminda Schotte no tabata sa na unda el a pone su pasport. Na e momentu ei e tabata den mudansa for di su kantor den Fort Amsterdam. Schotte no tabatin akseso na e kluis kaminda a haña e pasport. Ademas na momentu ku hasi denunsia, outomátikamente e pasport ta bira imbálido, pues Schotte no por a hasi nada kuné.
Defensa di Ministerio Públiko. Despues di e defensa, Ministerio Públiko a trese su ‘repliek’. Den esaki diferente punto a keda enfatisá i a indiká ku mester enkarselá Schotte, ya ku e probabilidat ku e akto lo ripití ta grandi. Ademas e no ta konsiente, ni ta aseptá di a hasi algu robes. E defensa di Schotte a sigui ku nan ‘dupliek’ i a trese vários punto dilanti. Por ehèmpel, nan ta di opinion ku Ministerio Públiko no a tuma e argumentunan di Korte Europeo ku e tim di defensa a trese dilanti na serio. Tambe ku Ministerio Públiko ta basa nan mes riba loke a sali den media. Por último e akusadonan Schotte i van der Dijs a hiba palabra. Ámbos a bisa di ta inosente i ku nan derechinan a keda trapá. Schotte a indiká ku e ta spera ku e ta keda apsolv’é di tur akusashon. Finalmente wes Radder a indiká ku lo no sera e investigashon mesora, pero dia 11 di yüni. Dia 21 di yüli, kuartu pa dos di mèrdia lo duna veredikto den e kaso Babel.